Rigorozne kazne | Aktuelno\nNaslovna CRNA GORA Rigorozne kazne\n– Zakon o ograničavanju upotrebe duvanskih proizvoda stupa na snagu danas, osam dana od objavljivanja u Službenom listu Crne Gore, čime počinje zabrana pušenja u zatvorenom prostoru.\nPostoji mogućnost određivanja posebnog dijela prostora koji vlasnik, odnosno korisnik odredi isključivo za tu namjenu. Zakonom su jasno propisani uslovi izolacije, površine, pozicije i opreme tog dijela prostora. Prostorija, prema ovim kriterijumima, mora da bude izolovana na način da nije moguć protok duvanskog dima u ostatak prostora, a površina ne smije da bude manja od 10 metara kvadratnih, da zauzima više od 20 odsto radnog, odnosno javnog prostora i ne smije da bude namijenjena za prolaz u druge prostore.\nZakonom je strogo zabranjeno konzumiranje duvanskih proizvoda u bilo kom dijelu zatvorenog prostora u kom se obavlja vaspitno-obrazovna djelatnost, zdravstvena djelatnost, proizvodnja, kontrola i promjet ljekova i medicinskih sredstava, te obezbjeđuje boravak i ishrana djece, učenike i studenata.\nPored toga, zabranjeno je pušenje i u prostorijama gdje se obavlja prijem, smještaj i njega osoba u stanju socijalne potrebe i starih osoba, održavaju kulturne, zabavne, sportske i druge manifestacije, priredbe i takmičenja, sjednice i drugi organizovani skupovi, kao i u prostorima gdje se obavlja trgovinska djelatnost i proizvodnja, skladištenje i promet hrane.\n– Javni prostor je i otvoreni ograđeni dvorišni prostor vaspitno-obrazovnih i zdravstvenih ustanova i otvoreni ograđeni prostor na kom se obavljaju javna snimanja i emitovanja programa bilo koje vrste i održavaju kulturne i zabavne priredbe – precizirano je, pored ostalog, u zakonu. Ovim aktom se propisuje i zabrana stavljanja u promet duvanskih proizvoda čije pakovanje nema zdravstveno upozorenje koje ima tekstualno i slikovno upozorenje, a ono mora da pokriva po 65 odsto prednje i zadnje spoljašnje površine pojedinačnog pakovanja.\nZa one koji budu kršili odredbe ovog zakona predviđene su novčane kazne od 500 do 20.000 eura. Zakonom je propisana novčana kazna za prekršaj za nepridržavanje propisanih zabrana i ograničenja za pravno lice od 500 do 20.000 eura, za odgovorno lice u pravnom licu od 50 do 2.000 eura, a za preduzetnika od 150 do 6.000 eura.\nKazna od 30 do 1.000 eura predviđena je za fizička lica ako maloljetna osoba prodaje duvanske proizvode, ako osoba puši u javnom ili radnom prostoru i izlaže druge ljude sekundarnom duvanskom dimu. Kazna u ovom rasponu predviđena je i za osobe koje puše u sobama i apartmanima za smještaj gostiju, koje poslodavac nije odredio i istakao oznaku da je u njima pušenje dozvoljeno. U prelaznim i završnim odredbama navedeno je i da su „vlasnici, odnosno korisnici radnog i javnog prostora, maloprodajni objekti, kao i poslodavci“ dužni „da usklade označavanje sa ovim zakonom u roku od mjesec od dana stupanja na snagu ovog zakona“.\nU Zakonu je precizirano da je za nadzor nad primjenom zaduženo Ministarstvo zdravlja. Poslove inspekcijskog nadzora obavljaće inspektori nadležni za oblasti na koje se odnose mjere ograničenja i zabrane upotrebe duvanskih proizvoda, u skladu sa zakonom, i to sanitarni, zdravstveni, tržišni i turistički inspektor.\nMinistar Hrapović je početkom avgusta, nakon što je zakon usvojen u parlamentu, apelovao na privrednike i poslodavce da ovaj akt beskompromisno primjenjuju kada stupi na snagu.


U Damasku uklonjeno 60 eksplozivnih naprava - Sputnjik Srbija\n21:39 28.05.2018 Preuzmite kraći link\nJevtušenko je naveo da se situacija u Damasku i njegovim predgrađima normalizuje. Inženjersko-deminerske jedinice sirijske vojske osiguravaju bezbednost stanovništva i objekata socijalno-ekonomske infrastrukture. U naseljima Ruhejba i Duma pregledano je 26 zgrada i teritorija oko njih. „Pronađeno je i neutralisano šest mina, 11 granata i 48 eksplozivnih naprava domaće proizvodnje“, rekao je on.\nJevtušenko je dodao da se u svoje domove u provincijama Homs i Istočna Guta u protekla 24 časa vratilo više od trista ljudi.\n„Zahvaljujući poboljšanju humanitarne situacije u svoje domove se iz izbegličkih i kampova za privremeno raseljena lica vratilo 66.823 stanovnika Istočne Gute“, istakao je on.\nSirijske snage bezbednosti rade na normalizaciji statusa pripadnika ilegalnih oružanih formacija koje su donele odluku da ostanu u zoni deeskalacije Homs i vrate se mirnom životu. Za dan je pod kontrolom Centra svoj status regulisalo više od 5.400 osoba koje su predale 46 jedinica malokalibarskog oružja.\nTerorističke grupe viđene u sirijskom gradu Tanfu koji kontrolišu SAD\nU napadu terorista u Siriji poginula četiri ruska vojnika\ndeminiranje, sirijska vojska, Damask, Sirija


Telegraf : Festival “Ukusi Vojvodine” u Limanskom parku – Ukusi Vojvodine\nTelegraf : Festival “Ukusi Vojvodine” u Limanskom parku\nČlan Gradskog veća za privredu Milorad Radojević prisustvovao je konferenciji za novinare povodom predstojećeg festivala gastronomije “Ukusi Vojvodine” koji organizuje udruženje „Interfest”.\n– Grad Novi Sad je sa zadovoljstvom podržao, kako organizaciono tako i finansijski, manifestaciju “Ukusi Vojvodine” i čitav ovaj projekat brendiranja gastronomske ponude Vojvodine. Svedoci smo da gastronomska ponuda ima sve veći značaj u svetu, da je to deo turističke ponude ali i poseban turistički proizvod. Sigurno je da Vojvodina ima šta da ponudi kada je reč o gastronomiji, a isto tako siguran sam da treba jasno da kažemo koja je to njena gastronomska ponuda. Grad Novi Sad pokušava i sam da, kada je u pitanju ponuda te vrste, učini neke korake. Trenutno smo u fazi projekta da organski proizvodi sa teritorije grada postanu deo ugostiteljske ponude u Novom Sadu – rekao je Radojević i podsetio da Grad Novi Sad ima dva proizvoda sa zaštićenim geografskim poreklom Futoški kupus i Fruškogorski med koji prema njegovim rečima mogu da budu deo gastronomske ponude.\nMenadžerka projekta “Ukusi Vojvodine” Jadranka Beljan Balaban rekla je da će ove godine Festival gastronomije biti održan u Limanskom parku 30. septembra i 1. oktobra, od 10 do 22 časa.\n– Pored toga nastupiće i tamburaški orkestar “Zorule”, zatim gudački kvartet “Positano”, sastav iz Sombora koji će prezentovati muziku Frenka Sinatre dok će sastav “Aleksandar Dujin Orkestra” zatvoriti manifestaciju. Takođe, u prepodnevnim satima deca iz PU “Radosno detinjstvo” će izvoditi različite muzičke programe i koreografije s obzirom na to da će u to vreme biti održavane radionice za najmlađe – istakao je Dujin.\nIzvor (foto/text) : TELEGRAF


Mekejn pobedio, tesna trka na Aljasci\nNajveće iznenadjenje na jučerašnjim primarnim izborima u Sjedinjenim Državama je Aljaska gde će se prebrojavanje glasova nastaviti do naredne nedelje. Aktuelna republikanska senatorka Lisa Murkovski zaostaje za kandidatom takozvanog pokreta čajanka – Džoom Milerom, za nešto manje od 2000 glasova. Medjutim, narednih nedelja tek treba da bude prebrojano oko 16 hiljada glasova poslatih poštom:\nMiler je politički pridošlica iza koga stoji jedno poznato ime – bivša guvernerka Sara Pejlin. Ona je na svom tviteru zabeležila: „Presrećna zbog dosadašnjih rezultata - ....držim pesnice i molim se.“\nTrka za položaj u Senatu na Floridi sada je nešto izvesnija. Demokrata Kendrik Mik preživeo je izazov protivnika, milijardera Džefa Grina – koji je potrošio pet puta više para, ali je izgubio velikom razlikom u glasovima u korist kongresmena Mika.\n„Neću vas izneveriti niti se promeniti.“\nJoš jedan ljubimac pokreta čajanka, Marko Rubio će se kandidovati na Floridi na strani republikanske stranke:\n„Kandidujem se za položaj u Senatu, jer mislim da Vašington vodi pogrešnu politiku.“\nRepublikanac koji se sada deklariše kao nezavisni kandidat, guverner Čarli Krist, treći je kandidat u toj trci.\n„Kao nezavisni kandidat, ja sam jedinstven u istoriji Floride. Želimo da gradjanima ponudimo alternativu.“\nAktuelni senatori strahuju da su birači prezasićeni statusom kvo. Senator Džon Mekejn je potrošio 21 milion dolara kako bi pridobio sledbenike i porazio bivšeg kongresmena Džej Di Hejrvorta.\n„Nikada nisam niti ću smatrati da mi je podrška birača zagarantovana.“\nJedna osoba sa poznatim imenom pobedila je u Arizoni. Ben Kvejl – sin bivšeg potpredsednika Dena Kvejla, sudeći po anketama, gubio je podršku, ali je ipak osvojio tesnu pobedu na repubikanskim primarnim izborima, pošto je u poslednjem momentu dobio javno svojih podršku roditelja.


ZREPOK DAJE MILION DINARA ZA BOLNICU: Obnoviće informacioni sistem – Zrenjanin\nU petak, 21. februara, potpisan je ugovor o donaciji između Opšte bolnice „Đorđe Joanović” i Zrenjaninskog poslovnog kluba (ZREPOK). Investicija vredna milion dinara za osavremenjavanje informacionih sistema za cilj ima poboljšanje kvaliteta zdravstvene zaštite naših sugrađana.\nDirektorka Bolnice dr Ivana Tešić zahvalila se ZREPOK-u na velikoj donaciji.\n– Informacioni sistem je nešto što danas neophodno u radu svake ustanove. Pruža nam puno podataka koji se čuvaju u vezi sa svakim pacijentom, a koji su dostupni svim zaposlenima u Bolnici kako bi lakše sproveli lečenje pacijenata. Ovo je od velikog značaja za sve, kako za građane, tako i za zaposlene u Bolnici, jer će rad celog sistema biti ubrzan i dostupnost podataka biće mnogo brža i efikasnija – navela je dr Tešić.\nZREPOK se opredelio za ovu donaciju povodom desetogodišnjice postojanja, a pored donacije angažovao je i stručne ljude koji će osigurati uspešno uvođenje sistema u praksu. Predsednik ZREPOK-a Budimir Jovanović ističe važnost komunikacije kao pokazatelja kvalitetne saradnje.\n– U razgovorima sa rukovodstvom Bolnice saznali smo da ih najviše muče problemi u vezi sa informacionim sistemima, zapravo da im nedostaju serveri koji mogu da opsluže ogroman broj informacija i podataka kojima oni raspolažu. To pričinjava ogromne probleme za medicinsko osoblje koje troši mnogo vremena na te procedure, a naravno i našim sugrađanima koji zahtevaju bolničko lečenje, a preglede moraju da čekaju dugo – rekao je Jovanović.\nPrema njegovim rečima, Zrenjaninski poslovni klub ovom donacijom nastavio je uspešnu saradnju sa Opštom bolnicom „Đorđe Joanović”.\n← Sija danju, (ne) i noću\nZRENJANIN NA 42. SAJMU TURIZMA U BEOGRADU: Promocija potencijala grada na Begeju →


Sve više avio-kompanija šrom sveta obustavlja letove za Kinu zbog izbijanja epidemije koronavirusa, od kojeg je do danas u toj zemlji umrlo više od 200 ljudi, a zaraženo skoro 10.000 osoba. Do sada je, prema podacima agencije Rojters, 25 svetskih nacionalnih i niskotarifnih avio-prevoznika obustavilo letove za i iz Kine.\nMeđu kompanijama koje do daljeg neće leteti za Kinu zbog širenja koronavirusa su:\n"Er Kanada" - ukinula odredjene letove ali nije saopštila do kada;\n"Er Frans" - obustavio sve planirane letove za i iz kontinentalne Kine do 9. februara;\n"Er Indija" - otkazala let Mumbaj-NJu Delhi-Šangaj od 31. januara do 14. februara;\n"Er Novi Zeland" - privremeno smanjio broj povratnih letova između Ouklenda i Šangaja sa sedam na četiri nedeljno od 18. februara do 31. marta;\nSKANDAL U KINI Upravnica smenjena jer nije znala koliko se pacijenata leči u njenoj bolnici\n"Er Seul" - niskotarifni južnokorejski avio-prevoznik suspendovao od 28. januara sve letove za Kinu;\n"Er Tanzanija" - nacionalna avio-kompanija odložila svoj inauguralni let za Kinu, koji je planirala da započne u februaru čarter letom;\n"Amerikan Erlajns" - najveći američki avio-prevoznik od 9. februara do 27. marta obustaviio letove iz Los Andjelesa do Pekinga i Šangaja;\n"Britiš Ervejz" - od 30. janura otkazao sve letove za kontinentalnu Kinu na mesec dana;\n"Kataj Pacifik Ervejz" - hongkoška vazduhoplovna kompanija najavila progresivno smanjenje kapaciteta za 50 odsto ili više ka i iz kontinentalne Kine od 30. januara do kraja marta;\n"Delta Er Lajns" - američka avio-kompanija najavila smanjenje letova za Kinu na 21 nedeljno sa 42, počev od 6. februara do 30. aprila;\n"Idžipter" - egipatski navionalni avio-prevoznik obustavlja od 1. februara sve letove za Kinu i iz nje;\n"Finer" - finska kompanija najavila obustavu svoja tri leta nedeljno na liniji Helsinki- Peking od 5. februara do 29. marta, kao i dva leta nedeljno na ruti Helsinki-Nanking od 8. februara do 29. marta;\n"Lajon Er" - indonezijska avio-grupa ukinula u januaru šest letova za Kinu iz više gradova, a najavila obustavljanje svih letova od februara;\n"Lufthanza" - nemačka grupa suspendovala svoje kao i letove kompanija u njenom sastavu, Svis i Ostrijan Erlajnsa, za Kinu i iz nje do 9. februara, nastavlja da leti za Hong Kong, ali prestaje da prima rezervacije za letove do kopnene Kine do kraja februara;\n"Skandinavijan Erlajns" (SAS) - nordijski avio-prevoznik obustavio sve letove za i iz Šangaja i Pekinga od 31. januara do 9. februara (inače ima 12 redovnih redovnih letova nedeljno na tim linijama);\n"Singapur Erlajns" - najavio smanjenje kapaciteta na nekim od ruta ka kontinentalnoj Kini u februaru (Peking, Šangaj, Guangdžou, Šenžen, Čengdu, Sjamen i Čongking), na kojima lete i njegove ćerke-kompanije "SilkEr" i "Skut";\n"Turkiš Erlajns" - najavio smanjenje broja letova na redovnim linijama za Peking, Guangdžou, Šangaj i Sjan izmedju 5. i 29. februara;\n"Junajted Erlajns" - čikaška kompanija obustavlja 24 leta za Peking, Hong Kong i Šangaj od 1. do 8. februara zbog znatnog pada tražnje, najavila dodatno smanjenje letova sa svojih aerodroma u SAD ka tim destinacijama sa 12 na četiri leta dnevno do 28 marta, što će rezultirati otkazivanjem 332 povratna leta;\n"Junajted Parsel Servis" - američka vazduhoplovna kompanija za prevoz poštanskih i drugih pošiljki otkazala 22 leta iz Kine zbog karantina u Vuhanu i praznika Kineske nove godine, kada se i inače u toj zemlji ne radi. Nije precizirala koliko je letova otkazano zbog virusa;\n"Virdžin Atlantik" - najavio suspendovanje svakodnevnih letova za Šangaj na dve nedelje od 2. februara;\n"Kenija Ervejz" - saopštila danas da je obustavila sve letove u Kinu iz iz nje do daljeg;\n"Ruanda Er" - ukinula sva tri leta nedeljno za Guangdžou, najavila da će ponovo razmotriti svoju odluku u februaru;\n"Vijetdžet" - vijetnamski avio-prevoznik odlučio danas da obustavi sve letove za i iz Kine od 1. februara;\n"El Al Izrael Erlajns" - obustavio letove za Peking do 25. marta;\n"Rojal Er Maroko" - privremeno obustavio svoja tri direktna leta nedeljno na liniji Kazablanka-Peking, koje je uveo 16. januara.\nAfrički avio-prevoznik "Etiopian Erajns" demantovao je izveštaje da je obustavio sve letove za Kinu. Informaciju o tome da su letovi za Kinu obustavljeni dali su Rojtersu u četvrtak zaposleni u kol-centru "Etiopian Erlajnsa".


Izvor: RTS, 27.Apr.2021, 16:13\nZlatko Rendulić je rođen je 29. septembra 1920. godine u Jastrebarskom, u Hrvatskoj. Već >> Pročitaj celu vest na sajtu RTS << sa 14 godina završio je jedriličarski kurs u Vršcu. Završio je i pilotsku školu Jugoslovenskog kraljevskog vojnog vazduhoplovstva.\nBlic: Poslednji pilot Jugoslovenskog kraljevskog vazduhoplovstva preminuo u 101. godini\nU Beogradu je u 101. godini preminuo Zlatko Rendulić, general pukovnik avijacije u penziji, poslednji živi pilot Jugoslovenskog kraljevskog vazduhoplovstva i učesnik Aprilskog rata, saopštilo je danas Udruženje penzionisanih vojnih letača i padobranaca Srbije...On je preminuo u subotu, 24. aprila,...\nNAPUSTILA NAS JE LEGENDA! Zlatko Rendulić bio je POSLEDNJI ŽIVI PILOT vazduhoplovstva Kraljevine Jugoslavije (VIDEO)\nZa medije to čak i i nije bila neka vest, a on je do pre nekoliko dana bio poslednji živi pilot kraljevskog vazduhoplovstva, ali i oficir koji je nadigrao i SAD i SSSR...Prof. dr Zlatko Rendulić, general pukovnik avijacije u penziji, pilot, inženjer i doktor tehničkih nauka i poslednji živi pilot...


Pripovetke jednoga kaplara u Muzeju Narodnog pozorišta – Časopis InterFON\nU okviru novog ciklusa „Čistilište“, u utorak 28. oktobrau 18h, u Muzeju Narodnog pozorišta, glumac Narodnog pozorišta Zoran Ćosić i njegova supruga, oboista Simfonijskog orkestra RTS -а, Nina Ćosić, dočaraće govorom i muzikom, svet Nušićevih malo poznatih „Pripovedaka jednoga kaplara“.\nHušićevo delo, koje opisuje period srpsko – bugarskog rata, s kraja 1885. do početka 1886. godine, čini dvadesetak priča o tragici malih, običnih ljudi.\nPrema mišljenju teatrologa Raška V. Јovanovića, knjiga je „pisana prirodno i jednostavno, s puno saosećanja prema malom čoveku i njegovim stradanjima u ratu, koja i danas deluje sveže i zbog svog antiratnog stava, moderno“.\nSpoznavšida „uzbudljive, dramatične, potresne, poetične, duhovite, tragične situacije i isto takvi likovi koji defiluju ovom zbirkom propovedaka čine ovo malo poznato, a izuzetno vredno literarno Nušićevo delo inspirativnim materijalom za uzbudljiv pozorišni čin“, Ćosić pred slušaoce donosi neobičnu predstavu.\nOn se svesno lišava igranja lika i preuzima ulogu pripovedača, težeći da postigne „utisak koji sam čitalac ima dok čita Nušićevu zbirku pripovedaka“.\nDa ovakav oblik scenskog izvođenja publika dobro prihvata, pokazalo se na svakoj od desetak predstava izvedenih od premijere u Beogradu 29. maja 2014. u biblioteci „Milutin Bojić“ i nаgostovanjima u Knjaževcu, Leskovcu, Aranđelovcu, Leposaviću, Kosovskoj Mitrovici, Gračanici, Zubinom Potoku, Topoli…


AP: Najmanje 12 američkih vojnika poginulo u Kabulu\nTanjug 26. avgusta 2021. 20:50\nKABUL – Najmanje 12 pripadnika američke vojske poginulo je u smrtonosnim napadima u Avganistanu, uključujući 11 marinaca i jednog mornaričkog lekara, javlja AP pozivajući se na dvojicu američkih zvaničnika.\nZvaničnici kažu da je jedan broj američkih vojnika ranjen i upozoravaju da bi se taj broj mogao povećati, jer informacije još stižu i pokušavaju da utvrde tačan broj žrtava.\nPortparol američkog Pentagona Džon Kirbi potvrdio je ranije danas da je eksplozija u Kabulu, blizu aerodromskog ulaza Ebi gejt, bila deo složenog napada koji je rezultirao smrtnim slučajevima i da je najmanje još jedna eksplozija bila kod obližnjeg hotela Baron.\n„Možemo da potvrdimo da je eksplozija kod Ebi gejta deo složenog napada koji je rezultirao brojnim američkim i civilnim žrtvama“, napisao je Kirbi na Tviteru, prenosi Rojters.\nSvetski mediji i dalje objavljuju različite informacije o broju žrtava eksplozija koje su se danas dogodile u Kabulu.\nKako navodi „Avganistan tajms“, prema poslednjim informacijama broj žrtava porastao na 15, preneo je TAS S.


EPBiH usvojila izmijenjeni plan poslovanja - Biznis Info\nYou are at:Home»Energija»EPBiH usvojila izmijenjeni plan poslovanja\nEPBiH usvojila izmijenjeni plan poslovanja\nBy BiznisInfo on\t 13/01/2019 Energija\nSkupština JP Elektroprivreda BiH, održana 10. januara 2019. godine u Sarajevu, usvojila je Revidovani Plan poslovanja za period od 2019- 2021. godina.\nJedna od najvažnijih izmjena u odnosu na ranije usvojeni Plan je predviđena implementacija modela za ublažavanje naglog rasta cijena za krajnje kupce na tržišnom snabdijevanju, a koji podrazumijeva korekciju cijena na način da se prodajne cijene energije dovedu na nivo koji je značajno ispod tržišnih cijena, a neznatno viši u odnosu na cijene koje su bile ugovorene u 2018. godini.\nModel se provodi kroz korekciju tržišnih cijena koja se primjenjuje ravnomjerno na sve krajnje kupce na tržišnom snabdijevanju i dodatni procentualni popust na osnovne tarifne stavove koji se primjenjuju na kupce identifikovane prema unaprijed definiranim pravilima, kao prioritetne.\nU domenu finansijskog poslovanja izmjena u odnosu na važeći Plan je povećanje ukupnih prihoda za 0,7 procenata, a troškova za oko 1 procenat, dok je planska dobit smanjena za 3,5 procenta u 2019. godini, 6,4 procenta u 2020. godini te 9,3 procenta u 2021. godini.\nTroškovi su povećani zbog očekivanog rasta tarifa za sistemsku uslugu i tarife za rad NOS-a BiH, navode iz Elektroprivrede BiH.\nElektroprivreda BiH EPBiH\nCijene nafte prošle sedmice porasle više od 4 posto\nNeće biti mini hidroelektrana na Buni\nVlada FBiHautomobiliNaftainvesticijezapošljavanjeBankeSASECijeneAgrokorIzvozBingoMMFturizamstrane investicijeenergijaKonzum


Dodela nagrade Aurea 2016\t/ Novosti\t/ Novosti i Publikacije\t- Coface\nKompanija Knauf Insulationje dobitnik nagrade za investiciju godineAurea 2016, koju dodeljuje poslovni portaleKapija, a nagradu je pobedniku na svečanosti u beogradskom Aeroklubu uručila potpredsednica Vlade Srbije Kori Udovički, koja se obratila prisutnima:\n- Ono čime svih osam finalista nagrade Aurea mogu da se ponose je činjenica da su, svaki u svojoj sferi poslovanja, samim ulaskom u uži izbor za dobitnika ove nagrade, već prepoznati kao nosioci održivog razvoja srpske privrede. Takav koncept rada, osim što predstavlja pouzdan zamajac za održiv i profitabilan biznis i prosperitet samih kompanija, podrazumeva i rast i razvoj Srbije kao zemlje kojoj je privlačenje investicija jedan od prioriteta.\n- Učešćem u projektu Aurea, treću godinu za redom, želimo da podstaknemo razvoj poslovnog ambijenta na domaćem tržištu, jačamo privredu Srbije, ali i plasman srpske robe i usluga u inostranstvu. Prepoznavanjem uspešnih kompanija pomažemo regionalnu promociju i umrežavamo privredne subjekte iz svih sektora. – rekao je Đorđe Živanović, direktor kompanije Coface Srbija.\nSvečanosti povodom dodele nagrade u beogradskom Aeroklubu prisustvovali su predstavnici resornih ministarstava, mnogobrojni predstavnici diplomatskog kora, poslovne zajednice i medija.\nPartner eKapije na projektu Aurea 2016 je i kompanija Global IT Factory.\nO dobitniku glavne nagrade i nosiocima specijalnih priznanja odlučivao je sedmočlani žiri, a svoj glas dali su i čitaoci portala ekapija.com i aurea.rs. Uslov za učešće na konkurs bio je da su projekti realizovani tokom prethodne kalendarske godine i da ispunjavaju tri kriterijuma: inovativnost, društvena korisnost i finansijski potencijal.\nKompanija Knauf Insulation započela je u svojoj fabrici u Surdulici proizvodnju kamene mineralne vune po novoj tehnologiji zasnovanoj na brzo obnovljivim materijama umesto hemikalijama na bazi nafte. Uvođenjem ECOSE Techology, kompanija se okrenula isključivo korišćenju materijala iz prirode, bez dodatog formaldehida i fenola i to je prvi i jednini takav proizvod na tržištu Srbije i regiona.\n- Nagrada za investiciju godine je našoj kompaniji poseban vid priznanja za ozbiljan razvoj i unapređenje proizvoda od kamene mineralne vune. Naši proizvodi sa ECOSE Technology su već trasirali put na sva tržišta u regionu i doprineće većoj održivosti u zgradama i objektima u kojima se\nugrađuju. Industrija termoizolacionih materijala nema tempo uvođenja inovacija poput IT industrije ili industrije mobilnih telefona, tako da ova investicija predstavlja značajan iskorak na tržištu termoizolacionih materijala – rekao je Tihomir Civkaroski, generalni direktor Knauf Insulation za zemlje Balkana, Kipar i Maltu.\nZdravko Lončar, direktor eKapije istakao je da je pobedio pravi primer dobre strane investicije u Srbiji.\n- Radi se pre svega o tehnološki inovativnom projektu, projektu koji zapošljava radnike u maloj sredini a skoro kompletna proizvodnja je namenjena izvozu. Ako na to dodamo da je investitor svetski renomirani proizvođač izolacije, Knauf, firma koja pored tehnologije donosi i dobre korporativne standarde u naše poslovno okruženje, mislim da ne možemo da poželimo mnogo više od toga. Čestitam i svima nominovanim jer su svi projekti koji su ove godine ušli u uži izbor, veoma kvalitetne investicije, na koje možemo samo da budemo ponosni i da poželimo da ih u budućnosti bude još više.\nOsim glavne nagrade, eKapija je dodelila i dva specijalna priznanja: priznanje za inovativnost ponela je kompanijaLađar transportza fabriku ugljenih briketa na Ubu, dok je čast da ponese priznanje za društvenu korisnost imala kompanijaMK Fintel Windza prvi vetropark u Srbiji, otvoren u Kuli.\nOsim nagrađenih investicija u finale ovogodišnjeg izbora za investiciju godine Aurea plasiralo se još pet projekata: Euroheat – proizvodnja pločasto-dobošastih izmenjivača toplote, ProCredit bank – samouslužne zone 24/7, Digital Logic – multifunkcionalni NFC 2DQR barcode čitač, Agrogrnja – silo-port Beočin i Hemofarm – pogon za prečišćavanje otpadnih voda.\nPreuzmite ovo obaveštenje za štampu : Dodela nagrade Aurea 2016 (286,33 kB)


Zastava oružje: Krivična prijava posle pisma sindikata\nDruštvo Autor:Aleksandra Petrović01. okt. 202019:07 > 19:26\nPredsednik Samostalnog sindikata Zastava oružja Dragan Ilić, koji je juče potpisao Otvoreno pismo Vladi Srbije, Ministarstvu odbrane i menadžmentu fabrike, a u kojem je zatražena smena predsednika Nadzornog odbora, danas je saslušan u policiji, po krivičnoj prijavi koju je protiv njega podneo Ivica Marjanović, predsednik Nadzornog odbora (NO) fabrike.\nSindikat se tim povodom oglasio novim saopštenjem, u kome navodi da se ovom krivičnom prijavom nastavlja progon sindikalnih lidera. Sa druge strane, predsednik Nadzornog odbora, za Nova.rs kaže, da je u tom pismu izneta „gomila neistina“ i da ono predstavlja napad na državu i sistem.\nZastava oružje: Tenzije između Nadzornog odbora i sindikata\nOružari iz Kragujevca zbog korone na prinudnom odmoru\nSvi radnici „Zastava oružje“ od sutra na poslu, sa maskama\nTenzije na relaciji između Samostalnog sindikata i predsednika Nadzornog odbora u kragujevačkoj fabrici „Zastava oružje“ ne prestaju.\nDok Sindikat sa jedne strane ukazuje na finansijke gubitke fabrike i za to direktno proziva predsednika Nadzornog odbora, sa druge strane predsednik NO Ivica Marjanović, smatra da sindikat neosnovano i bez dokaza narušava integritet cele fabrike.\nU Saopštenju Samostalnog sindikata koje je danas dostavljeno našoj redakciji, navodi se da je predsednik NO podneo još jednu krivičnu prijavu protiv predstavnika sindikata, zbog Otvorenog pisma upućenog nadležnim državnim organima i da je time nastavljen progon sindikalnih lidera. U saopštenju se, između ostalog, navodi da predsednik NO optužuje sindikat da vodi „fašističku propagandu“.\n„To je nešto najmonstruoznije što se moglo čuti od predsednika Nadzornog odbora, koji je oficir vojske Republike Srbije i vladin činovnik, a na račun Sindikata Zastava oružja, koji uživa ugled u domaćim i svetskim okvirima. Sindikat ‘Zastava oružje’ svoju višedecenijsku borbu vodio je kako bi se afirmisala vladavina prava, civilno društvo i ojačale demokratske institucije države Srbije.\nKragujevačkim oružarima produženo plaćeno odsustvo\n„Zastava oružje“ ponovo radi, proizvodnja u dve smene\nZbog sve veće brutalnosti koja se sprovodi, a koju prati gomila laži, izmišljotina i paranoičnih pretpostavki od predsednika Nadzornog odbora i njegovog sindikata, zatražićemo pomoć i uputiti apel međunarodnim sindikalnim organizacijama, međunarodnoj javnosti, kao i sindikatima u zemlji u cilju zaštite radnika fabrike“Zastava oružje“ i tekovina koje je Sindikat stvarao protekle tri decenije“, navodi se u saopštenju.\nPredsednik Nadzornog odbora Ivica Marjanović, za naš portal je potvrdio da je podneo krivičnu prijavu protiv predsednika Samostalnog sindikata, navodeći da je u javnost izneo neistine i laži koje ugrožavaju njegovu bezbednost. On je dodao da je sindikat u Otvorenom pismu zatražio „njegovu odmazdu“, te da je to ujedno i napad na državu.\n„Mene je na funkciju predsednika Nadzornog odbora postavila Vlada Republike Srbije, tako da pretnje upućene meni lično, samim tim predstavljaju pretnje državi i sistemu. Ovo nije prvi put da Samostalni sindikat preti instituciji Nadzornog odbora, Pre 15 dana upućene su mi pretnje putem SMS poruka, koje sam takođe prijavio policiji. Tada sam bio zabrinut da može nešto da mi se desi i evo desilo se, sada je Sindikat zatražio moju odmazdu“, rekao je za Nova. rs pukovnik Ivica Marjanović.\nOn je podsetio da je sa predsednikom Samostalnog sindikata Draganom Ilićem u sudskom sporu koji se vodi po prijavi koju je podneo protiv njega za fizički napad na službeno lice u vršenju službene dužnosti, tokom štrajka oružara 2018. godine.\nPodsećamo, Samostalni sindikat je u Otvorenom pismu upućenom Vladi Srbije 30. septembra, naveo da se predsednik NO bavi sindikalnim aktivnostima u kojima raznim pritiscima i pretnjama primorava članove da se iščlane iz tog sindikata i pristupe sindikalnoj organizaciji koja je pod njegovom ingerencijom, dok sa druge strane fabrika „tone pod teretom finansijskih gubitaka“.\nSindikat je naveo i da, dok predsednik Nadzorno odbora „razbija radničko jedinstvo“, fabrika beleži gubitak od 40 miliona evra koji je nastao za vreme njegovog mandata od 2017. godine i da je ukupna zaduženost fabrike dostigla 17 milijardi dinara, što je za 2,5 milijarde više od ukupne vrednosti fabrike.\nPredsednik Nadzornog odbora Ivica Marjanović je za naš portal naveo, da Samostalni sindikat iznosi neosnovane tvrdnje i da nema nikakve dokaze za finansijke gubitke koje iznosi u javnost.\nsindikat zastava oružjeZastava oružje


O nama - Turbo Ideal\nKompanija “Turbo Ideal” DOO je nastala 2013. godine kao odgovor na sve kompleksnije zahteve tržišta u oblasti auto industrije, sa posebnim aspektom na remont turbokompresora i snabdevanje tržišta rezervnim delovima za remont turbokompresora svih svetskih proizvođača.\nNaši stručnjaci su dugi niz godina proveli, radeći u ovoj oblasti kao tehnički rukovodioci u jednom od najpoznatijih servisa za remont turbokompresora na području Jugoistočne Evrope “MOTORKOV“. Uspešno su rešavani svi problemi u oblasti fabričkog remonta turbokompresora svih svetskih proizvođača.\nKao lider u regionu, naš servis za remont turbokompresora “Motorkov“, pružao je usluge, kako kompanijama u Srbiji tako i u regionu. Analizom tržišta 2010.godine uvideli smo da su zahtevi za remontom turbokompresora znatno povećani a samim tim i potrebe za rezervnim delovima za popravku istih.\nKao odgovor na ove zahteve 2011.godine se postavljaju temelji za osnivanje nove kompanije, koja će se baviti isključivo proizvodnjom i distribucijom delova za remont turbokompresora kao i proizvodnjom kompletnih ketridza(CHRA) za sve modele turbokompresora svih svetskih proizvođača.\nPocetkom 2013. godine počinje sa radom naša kompanija “Turbo Ideal” DOO. Postavljanjem ciljeva u proizvodnji delova i razvoju prateće opreme i mašina za remont turbokompresora, sa svojim saradničkim kompanijama, vrlo brzo preuzimamo lidersko mesto na području Jugoistočne Evrope u snabdevanju tržišta delovima koji su isključivo proizvedeni po OEM dimenzijama i kvalitetu, te su izuzetno pouzdani za remont turbokompresora. Kao novi brend, čije rukovodsvo ima veliko iskustvo u ovoj oblasti, na tržištu smo lako pronašli put do više desetina saradničkih servisa koji se bave remontom turbokompresora u svim zemljama Jugoistočne Evrope.\nDanas kompanija “Turbo Ideal” zahvaljujući svojim proizvodima kao i velikim asortimanom rezervnih delova za popravku turbokompresora, snabdeva servisere turbokompresora rezervnim delovima širom Jugoistočne Evrope i Severne Afrike. Naš tim za tehničku podršku, je takođe omogućio da naši klijenti na kvalitetan način putem ON-LINE kataloga mogu vršiti odabir delova, proizvedenih po OEM zahtevima.Saradnicima se pruža mogućnost da putem ovog kataloga imaju uvid u potrebne delove za popravke turbokompresora svih svetskih proizvođača.\nKompanija “Turbo ideal” je lider u snabdevanju rezervnim delovima u oblasti popravke i remonta turbokompresora na tržištu Jugoistočne Evrope i Severne Afrike.Godinama snabdevamo tržište najkvalitetnijim rezervnim delovima kao i novim turbokompresorima.\nTehnički tim se svakodnevno bavi razvojem novih proizvoda kao i praćenjem kvaliteta u proizvodnji delova.\nSvojim saradnicima smo omogućili I kompletnu profesionalnu tehničku podršku.\nSa ciljem poboljšanja kvaliteta usluge svakodnevno pratimo razvoj tržišta u oblasti turbokompresora i istima odgovaramo u svakom smislu. Danas svojim saradnicima u okviru naše ponude pružamo najširi spektar različitih delovima sa OEM dimenzijama i kvalitetom, te oni u svojim servisima mogu remontovati turbokompresore.\nPonudu čine delovi za remont turbokompresora na motorima sa unutrašnjim sagorevanjem, svi modeli putničkih vozila, poluteretnih i teretnih vozila,autobusa kao i kompletna građevinska mehanizacija.\nU našoj kompaniji imate pouzdanog i profesionalnog saradnika i partnera koji će uvek poslovati u cilju obostranog zadovoljstva.


Makedonija protiv podele Kosova - Gorapress.net\n08.08.2018. u 07:43\nPolitičke partije u Makedoniji protive se mogućnosti podele Kosova, odnosno menjanja granica između Kosova i Srbije, navode prištinski mediji.\nNajveća vladajuća stranka, SDSM, zagovara princip nerazdvajanja granica i unapređenja međususedskih odnosa, piše "Bota sot".\n"SDSM se drži principa nemenjanja granica na Balkanu. Politika SDSM-a je orijentisana na integraciju celog regiona, izgradnju prijateljstva, razvoj i unapređenje odnosa s susedima. Samo na ovaj način region može da se ide napred ka razvoju, napretku i prosperitetu, što je u interesu svih građana", rečeno je iz te stranke.\nIz stranke Albanaca Demokratske unije za integracije DUI kažu da o ovakvim temama ne treba razgovarati jer je region na putu za integraciju u evroatlantske strukture.\n"Predsednik te stranke Alji Ahmeti je govorio nekoliko puta na ovu nametnutu temu o menjaju granica, rekavši da je region trenutno na pravom putu ka miru, bezbednosti, stabilnosti i evroatlantskih integracija i ekonomskog razvoja i da zbog toga scenariji koji mogu da promovišu domino efekat širom regiona, ne treba da se odvijaju u javnom diskursu", saopšteno je iz stranke DUI.


Dragan Đilas: Srbija ima većih problema od održavanja Parade ponosa | Hronika\nPočetna strana > Hronika > Dragan Đilas: Srbija ima većih problema od održavanja Parade ponosa\nDragan Đilas: Srbija ima većih problema od održavanja Parade ponosa\nBeograd - Gradonačelnik Beograda Dragan Đilas rekao je da Srbija ima većih problema od održavanja Parade ponosa.\nĐilas je naglasio da on kao gradonačelnik nikada neće podržati bilo koju manifestaciju koja može da ugrozi bezbednost Beograđana.\nĐilas je rekao da u trenutku kada ima mnogo bitnijih problema, Srbija već danima je zaokupljena time da li će se Parada ponosa održati ili ne.\n"Ovo je zemlja u kojoj treba da se borimo za nova radna mesta, za prava naše manjine na Kosovu koja su ugrožena, ovo je danas zemlja u kojoj su neki ljudi primorani da rade u stranim kompanijama za 17.000 dinara, a mi već danima slušamo priče hoće li Gej parada biti održana ili ne", rekao je Đilas.\nOn je kazao da "nije sporno da li neka manjinska grupacija ima neko pravo ili ne, jer je to definisano zakonom".\n"Pitanje je da li takva manifestacija može da se održi u Beogradu, a da nisu ugrožena materijalna dobra, pripadnici gej populacije, policajci i građani Beograda? Da li smo mi došli do toga da oni mogu slobodno da šetaju, da ne budu u nekom improvizovanom kavezu kao prošle godine, da ne bude ceo grad razoren", rekao je Đilas.\nGradonačelnik Beograda je dodao da ne vidi taj pomak u našem društvu za poslednjih godinu dana.\n"Policija je ta koja treba da kaže da li se iz bezbednosnih razloga ta parada može održati ili ne. Posao gradonačelnika podrazumeva zaštitu ljudi i materijalnih dobara i nikada neću podržati bilo koju manifestaciju koja ima opasnost da ugrozi bezbednost Beograda i Beograđana", rekao je Đilas.\nStav Vlade i Grada Beograda o održavanju Parade ponosa biće uskoro poznati, najavljeno je iz Vlade.


Jestive gacice - Idealno.rs\nPočetna / Erotika / Erotske igre i pokloni / Erotski pokloni / Jestive gacice\nPonuda prodavnice Sexshopfantazija za proizvod Jestive gacice. Ispravnost cene i podataka proveri na internet stranici prodavnice.\nSaljive gacice sa metrom PARTY00035\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Jestive gacice i izberi najbolju. Erotski pokloni iz kategorije Erotske igre i pokloni je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Jestive gacice i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Jestive gacice se mogu razlikovati od onih u internet prodavnici u kojoj obavljaš kupovinu. Jestive gacice je dostupan u prodavnici Sexshopfantazija po ceni, koja je navedena pored svakog prodavca u meniju "Prodavnice".\nGarantne uslove za Jestive gacice proveri u prodavnici u kojoj nameravaš da obaviš kupovinu. Slika za Jestive gacice je simbolična, zato se pre kupovine u prodavnici uveri da je proizvod isti.\nJestive gaaice su zadužene da partnera dovedeš do neverovatne potrebe da ti udovolji svakoj misli i fantaziji. Fantastiene jestive gaaice imaju razlieite ukuse i ljubavnu predigru ae podiai na viši i spektakularniji nivo. Kreni lagano da se zabavljaš i omoguai partneru da bude maštovit od samog starta. Naruei jestive gaaice kako bi tvoj ljubavni život bio ulepšan novinom koja zna da prija.


Iz prihvatnog centra u Subotici danas pre podne transportovane migrantske porodice\nNadležni iz Komesarijata za izbelglice i migracije Republike Srbije su na naše pitanje odgovorili da su ilegalne migrante autobusima transportovali u prihvatni centar Krnjača pored Beograda.\nPrihvatni centar u Subotici, zbog ograničenog kapaciteta, više ne može da obezbedi smeštaj za migrante koji se u poslednje vreme opet u većem broju pojavljuju u gradu. Zbog toga je bilo neophodno da se jedan deo migranata prebaci u drugi centar. U cilju adekvatnog smeštaja migranti se povremeno transportuju u druge centre, saznajemo u Komesarijatu za izbeglice i migracije. U subotičkom prihvatnom centru je i dalje smešteno oko 70 migranata sa svojim porodicama.


Danas počinje vakcinacija bez prethodne prijave - Kolubarski Info\numadmin April 6, 2021\t0 Komentara\nNa vakcinalnom punktu Doma zdravlja Valjevo u hotelu „Grand“ danas od 16 časova, a narednih dana od 14 sati, počinje vakcinacija prvom dozom „Sinofarma“ bez ranije prijave. Istovremeno će narednih dana prvu dozu „Sinofarma“ dobiti i građani koji su se prijavili preko e-uprave, u erminima koji im budu dostavljeni SMS porukom i imejlom. Paralelno će se, prema zakazanim terminima, odvijati i prijem druge doze (tzv. revakcinacija).\nRadno vreme vakcinalnog mesta „Grand“ je od 8 do 20 časova. Preporuka je da građani bez prijave dođu u popodnevnim satima, kako bi se izbegle gužve. U toku su organizacione pripreme za imunizaciju na seoskom području. Prva akcija će biti u subotu 10. aprila od 9 časova u selu Miličinica, u zgradi škole.\nPreko Mesne zajednice za vakcinaciju se prijavilo stotinak meštana tog kraja, a mogu doći i drugi zainteresovani žitelji. Mobilna ekipa će akcinu dati u nekoliko domaćinstva čiji članovi iz zdravstvenih razloga ne mogu doći na punkt za imunizaciju.\nOd četvrtka 8. aprila ekipe Službe kućne nege i lečenja i Polivalentne patronaže nastavljaju sa davanjem prvih doza u kućnim uslovima, na širem gradskom i seokom području, po već formiranim spiskovima građana koji su se rijavili preko e-uprave. U međuvremenu realizuju revakcinaciju građana koji su na taj način ranije primili prvu dozu.\nU svim nabrojanim aktivnostima radi se o imunizaciji kineskom vakcinom „Sinofarm“, koja je najpogodnija za transport i čuvanje. Dom zdravlja Valjevo je na vakcinalnom mestu u hotelu „Grand“ i u kućnim uslovima do sada utrošio 26.282 doze.\nObe doze primilo je 12.235 osoba, a prvu 14.047. Opšta bolnica je u Holu Centra za kulturu vakcinisala 1.435, a revakcinisala 1.317 građana. Brojke govore da u Valjevu trenutno blizu dve hiljade građana treba da primi drugu dozu vakcina protiv koronavirusa.


suđenje Šariću Archives - KRIK\nZavršeno iznošenje žalbi na presudu Šariću za pranje para, čeka se odluka sudskog veća\nPred Apelacionim sudom u Beogradu danas je okončano suđenje optuženom narko-bosu Darku Šariću i njegovim saradnicima pošto su svi izneli žalbe na presudu kojom su u julu 2020. osuđeni za pranje više od 20 miliona evra. Odluku o ovoj presudi sudije Apelacionog suda doneće naknadno – mogu da je potvrde, […]\nOdbijen Šarićev zahtev za promenu sudija, počelo odlučivanje o presudi za pranje novca\nDanas je u Apelacionom sudu u Beogradu počelo odlučivanje po žalbama na presudu kojom je Darko Šarić osuđen na devet godina zatvora zbog pranja najmanje 20 miliona evra kokainskog novca. Suđenje je počelo nakon što su odbijeni jučerašnji zahtevi Šarića i njegovih advokata za izuzeće sudija. Piše: Jelena Radivojević Predsednik […]\nOdložen početak suđenja Šariću za pranje novca pred Apelacionim sudom\nSuđenje Darku Šariću i njegovim saradnicima pred Apelacionim sudom u postupku za pranje para danas je odloženo pošto je Šarić tražio izuzeće sudija zbog pristrasnosti. Piše: Bojana Pavlović Razmatranje žalbi na presudu kojom je Šarić osuđen na devet godina zatvora zbog pranja kokainskog novca danas je trebalo da počne, ali […]\nTužilaštvo traži veću kaznu za Šarića zbog pranja novca, advokati da bude oslobođen\nTužilaštvo za organizovani kriminal žalilo se na presudu Darku Šariću i njegovim saradnicima za pranje najmanje 20 miliona evra i tražilo da sudije Apelacionog suda u Beogradu svima povećaju kazne, saznaje KRIK. Advokati u svojim žalbama, sa druge strane, traže da svi optuženi budu oslobođeni ili da im se ponovo […]\nDevet meseci nakon što je javno izrečena, presuda kojom je Darko Šarić osuđen na devet godina zatvora zbog pranja najmanje 20 miliona evra je i napisana i na nju mogu da se žale osuđeni i tužilaštvo. Šarić je ranije pravosnažno osuđen na 15 godina zatvora zbog međunarodnog šverca kokaina. Piše: […]\nŠarićev saradnik osuđen na četiri i po godine zatvora zbog pranja para\nAdvokat Andrija Krlović osuđen je danas na četiri i po godine zatvora jer je za narko-bosa Darka Šarića oprao više od milion evra zarađenih prodajom droge, utvrdile su sudije Višeg suda u Beogradu. Presuda nije konačna i na nju mogu da se žale i tužilac i Krlović. Piše: Jelena Radivojević […]\nAdvokati optuženog narko-bosa Darka Šarića su u svojim završnim rečima danas naveli da tužilaštvo nije dokazalo da je Šarić švercovao kokain i tako zaradio novac, a kamoli da je organizovao kriminalnu grupu koja je oprala više od 20 miliona evra. Piše: Jelena Radivojević „Čime tužilaštvo dokazuje da je novac prljav, […]


Komisija za zaštitu konkurencije: Pokrenuto sedam postupaka protiv 180 uvoznika i distributera bebi-opreme - Bebiron.net - Kompletan vodič za trudnice, porodilje i roditelje.\nGodinama već roditelji i udruženja potrošača ukazuju na to da su cene bebi-opreme u Srbiji više nego u regionu.\nKomisija za zaštitu konkurencije: Pokrenuto sedam postupaka protiv 180 uvoznika i distributera bebi-opreme Foto: Profimedia\nNevena Praizović iz Ministarstva trgovine, turizma i telekomunikacija rekla je da je maksimalna kazna, ukoliko se utvrdi odgovornost, 10 odsto godišnjih prihoda u odnosu na prethodnu godinu.\n"Brojna su istraživanja, i statistika pokazuje koliko iznose te cene i postavlja se pitanje zašto je to tako, pitanje je sazrelo i došlo je pod lupu Komisije za zaštitu konkurencije jer kada se o nečemu toliko dugo govori, i postoje inicijative, zahteva se sistemski pristup i reakcije države", rekla je Paraizovićeva.\nU aprilu ove godine Komsija je pokrenula postupke, kaže ona i precizira da je do sada sedam postupaka pokrenuto protiv 180 uvoznika i distributera bebi-opreme.\nKako kaže, osnovno načelo tržišta je načelo slobodnog formiranja cena, što znači da u maloprodaji kao trgovac na malo slobodno formirate cene svojih proizvoda.\nPrema njenim rečima, ti ugovori su sadržali odredbu da nakon određenog perioda sezonske prodaje možete da snizite cenu tog proizvoda i pitate za odobrenje uvoznika ili distributera.\nTo sa druge strane znači da formirate jednu cenu koja je za potrošače visoka i oni u koju god prodavnicu da odu čekaju ih visoke cene, ali ne možemo govoriti da postoji odgovornost, objasnila je ona.\n"Ono što je važno da ukoliko se to i dogodi to će imati benefit za građane, privredu jer ukoliko se utvrdi da su povređena prava konkurencije ishod svega toga trebalo bi da bude - da se takvi tržišni učesnici sklone sa tržišta ili da upodobe svoje poslovanje zakonskim odredbama, a to treba da rezultira i nižim cenama, što će dovesti do benefita potrošačima kao krajnjim učesnicima na tržištu", istakla je ona.\nKako kaže, osonvno potrošačko pravo je da birate između roba i usluga po pristupačnim cenama, a ukoliko se na ovaj način posluje to pravo se potrošačima uskraćuje.


RTS :: Vučić u Kini: Srećan sam i ushićen, dobre vesti za Srbiju\nPolitika Vučić u Kini: Srećan sam i ushićen, dobre vesti za Srbiju\nPeking / četvrtak, 25. apr 2019, 13:35 -> 16:48\nPredsednik Srbije Aleksandar Vučić rekao je da je sa predsednikom Kine Si Đinpingom razgovarao o stvarima koje se podrazumevaju kada se razgovara sa prvom, drugom ili trećom silom sveta. Naveo je da je ponosan jer je sve prošlo uspešno i dodao da očekuje veću zainteresovanost kineskih kompanija za ulaganja u Srbiju. Stav Kine o Kosmetu je čvrst, naveo je predsednik.\nAleksandar Vučić je, obraćajući se novinarima, rekao da je veoma srećan i ushićen zbog rezultata današnjeg dana, jer zna da to znači dobre vesti za Srbiju. Jedna mala zemlja kao što je Srbija dobila je tako dobar tretman, naglasio je Vučić, koji se prethodno sastao sa predsednikom Kine, Si Đinpingom.\nIstakao je da bi Si Đinping mogao ponovo da dođe u Srbiju. Kako je naveo, Si je rekao da ne može da dođe uskoro zbog rasporeda, ali je dao nalog ministru spoljnih poslova da pronađe termin.\n"Kroz osmeh mi je govorio da zna koliko mi je to važno, da vidi želju da ga dočekam", rekao je Vučić i dodao da bi to bila kruna njegovog posla i karijere, i da bi to donelo mnogo toga dobrog Srbiji.\nNapomenuo je da, na osnovu onoga što je čuo, može da kaže da uskoro očekujemo Sija u Beogradu.\nPredsednik je naveo da je, iako nije bilo planirano, potpisan ugovor za finansiranje pruge Novi Sad – Subotica i to na insistiranje predsednika Sija.\nIstakao je razgovore o industrijskom parku u Beogradu i naglasio da je to od izuzetnog značaja. Kako je dodao, predsednik Si je rekao da očekuje da zbog toga još veći broj kompanija dođe u Srbiju i da se deo onoga što proizvode "Železara" i RTB "Bor" nađe u upotrebi kod tih kompanija.\nVučić kaže da je Si pomenuo i "Linglong", koji ima želju da nastavi sa investiranjem u Srbiju.\n"Bio je iskren u podršci Srbiji, njenom teritorijalnom integritetu i rekao je da nikada neće zaboraviti posetu Smederevu", ukazao je Vučić uz napomenu da će uvek biti zahvalan Siju za sve što je uradio.\nZeleno svetlo sa vojnotehničku saradnju\nKako je naveo, razgovarali su i o vojnotehničkoj saradnji i Si je za nju dao zeleno svetlo.\nPrecizirao je da misli na nabavku različitog naoružanja pod povoljnim uslovima, ali je istakao da Srbija neće da hita, jer je već mnogo novca potrošeno za opremanje vojske.\n"Verovatno ćemo i sledeće godine, i za opremu i za radarsko opremanje i oružje i rakete naših aviona i helikoptera, ali i za opremanje vojnika u okviru projekta '1.500', o kojem smo govorili. Sada se to širi na opremanje 3.000 vojnika", rekao je Vučić.\n"Dve bespilotne letelice već nabavljamo. Tražili smo od Kineza da nam daju transvernu tehnologiju i 'nou-hau' za naše 'pegaze', koji su slabo leteli, da naučimo kako da ih opremimo i naoružamo i koristimo u drugačijim uslovima", rekao je Vučić.\n"Razmišljamo o kineskoj verziji S-300"\nNa pitanje novinara o kineskoj verziji raketa S-300, Vučić je rekao da Srbija razmišlja o kineskim raketama srednjeg dometa "zemlja–vazduh", koje su, kako je ocenio, izvanredne rakete.\n"Razmišljamo. Moramo o tome da razgovaramo i sa nekim drugim svetskim silama. Mali smo previše da bismo se dovodili u situaciju da nam kažu da uzimamo nešto što oni ne vole da vide, a ne možemo da izdržimo sankcije ili bilo šta slično. Ali spremni smo da razgovaramo o tome", rekao je Vučić.\n"Videćemo da ne uzlazimo u to, ali bi time snaga Srbije u zaštiti svoga neba i do četiri, pet ili šest puta bila veća nego danas sa svom lovačkom avijacijom koju smo nabavili u poslednje vreme i sa svim modernizacijma i rekonstrukcijama koje su i dalje u toku", navodi predsednik.\n"Da sačekamo, radimo na tome, za nas je važno da naučimo kako naši ljudi sa Vojnotehničkog instituta i naših kompanija mogu da urade da i avion 'vrabac' može da nam leti u osmatranje i Pegaz da naoružamo", dodao je Vučić.\nDodao je da verovatno bitka na Košarama, na primer, ne bi mogla da se ponovi na taj način za deset godina, pošto se sve menja.\n"Srbija je već danas značajno snažnija nego pre 20 godina, a za pet i deset godina očekujete mnogo veću snagu naše zemlje", poručio je Vučić.\nKina veruje u prijateljstvo Srbije\nKada je reč o razgovorima sa Sijem, posebno je zapamtio jednu rečenicu kada mu je kineski predsednik rekao da je malo zemalja i prijatelja u svetu koji nedvosmisleno i na svakom mestu prihvataju prijateljstvo NR Kine.\nIstiče da neke zemlje pokušavaju da zaustave Kinu i da postoji taj pritisak da se sa njima ne sarađuje, jer se ruši višedecenijski poredak.\n"Suština je u tome da oni veruju u naše prijateljstvo", napomenuo je Vučić.\nIstiče da je imao čast da se obrati i delegatima KP Kine, koja je vodeća snaga u Kini i koja ima ogroman značaj. Zatim je govorio o razgovorima sa Vang Huningom, članom Stalnog komiteta Politbiroa CK KP Kine.\nNavodi da je reč o čoveku koji je ideolog moderne Kine i koji je ključan za misao Kine u savremenom svetu. Sa njim je razgovarao više od dva sata, iako je bilo predviđeno 15 minuta.\n"I mnogo toga smo mogli da naučimo od njega", rekao je Vučić. Posebno bi, kaže, želeo da pročita Vangovu knjigu "Narodni suverenitet", koje više nema ni na kineskom jeziku.\nSaradnja u tehnologiji, turizmu, kulturi...\nZamolio je njega i Sija da, ako je moguće, za neku od kompanija iz oblasti industrijske robotike, veštačke inteligencije ili logističkih centara, razmišljaju o Srbiji kao habu.\nKaže da je rekao da Srbija ima mnogo mladih i stručnih ljudi koji se razumeju u softvere, i koji bi mogli da budu od koristi i Kini i svojoj zemlji.\nBilo je reči i o unapređenju turizma uz konstataciju da se beleži novi rast poseta. Predsednik kaže da Srbija želi da privuče kineske turiste i da stvara kontakte među ljudima.\n"Moramo da povećamo broj noćenja za Kineze, da im ponudimo više toga da mogu da ostanu", rekao je Vučić.\nIstakao je i kulturnu saradnju navodeći da će izgradnja kineskog kulturnog centra doprineti njenom poboljšanju. Kaže da je tokom dana imao razgovore sa različitim kineskim kompanijama i da očekuje njihovu još veću zainteresovanost za Srbiju.\nKada je reč o tretmanu koji je Srbija imala u Pekingu, Vučić je rekao da kod Kineza nema mnogo grljenja i ljubljenja, ali da je predsednik Si više puta izveo nekakav poluzagrljaj, što znači da poštuje Srbiju.\nNaveo je da je zbog toga veoma srećan i ponosan.\n(četvrtak, 25. apr 2019, 18:21) - anonymous [neregistrovani]\n(četvrtak, 25. apr 2019, 16:49) - anonymous [neregistrovani]\n(četvrtak, 25. apr 2019, 15:53) - anonymous [neregistrovani]\n(četvrtak, 25. apr 2019, 15:30) - Tihi [neregistrovani]\n(četvrtak, 25. apr 2019, 14:38) - Marija [neregistrovani]\nKakav zakon o diplomatiji treba Srbiji: Koje greške mora da ispravi, a koje ne sme da napravi


REAKCIJE Saopćenje Upravnog odbora Udruženja "BH novinari"\nNajoštrija osuda fizičkog napada i ugrožavanja sigurnosti novinarke "Dnevnog avaza" Melihe Smajkić iz Mostara te verbalnih prijetnji novinarima portala Klix i Bljesak\nNedopustivo onemogućavanje novinara u obavljanju profesionalnih zadataka\nUpravni odbor Udruženja/udruge "BH novinari" i Linija za pomoć novinarima najoštrije osuđuju fizički napad i ugrožavanje sigurnosti novinarke ''Dnevnog avaza'' Melihe Smajkić iz Mostara te verbalne prijetnje upućene novinarima portala Klix i Bljesak.\n- Napad se desio jutros u Mostaru, dok su novinari pokušavali prikupiti materijal za izvještaj o bacanju eksplozivne naprave na porodičnu kuću i poslovni objekt porodice Husić. Tom prilikom vlasnici mesnice Husić su, uz verbalne prijetnje novinarskim ekipama, na nedozvoljen način oduzeli telefon novinarki Melihi Smajkić i prisilili je da izbriše snimljeni materijal.\nUpravni odbor "BH novinara" ocjenjuje nedopustivim onemogućavanje novinara u obavljanju profesionalnih zadataka i posebno brutalan oblik zastrašivanja i ugrožavanja njihove sigurnosti. Istovremeno, napad na novinare u Mostaru je kriminalni čin koji zahtijeva temeljitu policijsku istragu, kao i poduzimanje zakonskih mjera prema porodici Husić, čiji su članovi na nedozvoljen način ugrozili pravo na slobodu izražavanja i dostojanstven rad novinara i medija.\nUpravni odbor ''BH novinara'' podsjeća kako novinari i fotoreporteri imaju pravo snimati događaje od javnom značaja, uključujući i kriminalne napade na imovinu građana i privrednih subjekata. U ovom konkretnom slučaju, novinari su snimali s javne površine i izvan prostora zaštićenog policijskim trakama, zbog čega se burna reakcija porodice Husić i fizički napad na novinare ne mogu ničim opravdati.\nU tom kontekstu Upravni odbor ''BH novinara'' i Linija za pomoć novinarima zahtijevaju od policije Hercegovačko–neretvanskog kantona i Policijske uprave Mostar profesionalnu i hitnu istragu o ovom slučaju, posebno okolnosti fizičkog napad na novinarku Smajkić i namjerno oštećenje njenih novinarskih materijala te da izvijeste bh. javnost o mjerama koje su poduzeli prema napadačima - kaže se u saopćenju Upravnog odbora Udruge/udruženja "BH novinari".\nNapad na novinare BH novinari Mostar\nOd početka godine u BiH 41 napad na novinare


Obradović za CINS: Moja je odluka da se ne pojavljujem u medijima - Dijalog.net\nNaslovna Borba protiv korupcije Obradović za CINS: Moja je odluka da se ne pojavljujem u medijima\nBeograd, 06. mart 2020. – „Zašto nema mene u medijima, to je moja odluka, a zašto Krušika i afera Jovanjice nema, odjednom je to stalo, ja ne znam pravi odgovor na to pitanje”, kaže za CINS uzbunjivač iz fabrike Krušik.\nPodsećamo da je CINS uradio i priču o priči Aleksandra Obradovića.\nProtiv Aleksandra Obradovića se od septembra 2019. vodi istraga zbog sumnji na odavanje poslovne tajne.\nViše javno tužilaštvo u Beogradu i dalje istražuje slučaj uzbunjivača Aleksandra Obradovića koji je u javnost izneo niz tvrdnji o zloupotrebama u poslovanju fabrike namenske industrije Krušik.\nObradović u razgovoru za Centar za istraživačko novinarstvo Srbije (CINS) kaže da od 20. septembra 2019, kada je dao izjavu zameniku javnog tužioca, postupak stoji u mestu.\nPrethodno Poziv građanima da provere da li su upisani u birački spisak\nSledeće Smart impakt fond za podršku preduzećima sa jakim društvenim uticajem\nTop Tags konkurs Civilno društvo mediji mladi Vlada Republike Srbije ljudska prava istraživanje evropske integracije Evropska unija vladavina prava Društvo OCD lokalna samouprava Evropska komisija Srbija i Evropska unija


U Kremlju nisu zainteresovani za bojkot Olimpijskih igara - Sputnjik Srbija\n14:28 21 Jun 2021\n14:19 21.06.2016 (osveženo 14:20 21.06.2016) Preuzmite kraći link\nPres-sekretar predsednika Rusije Dmitrij Peskov, odgovarajući na pitanje o mogućem ruskom bojkotu Olimpijskih igara u Riju u slučaju suspenzije sportista, izjavio je da niko nije zainteresovan za stvaranje nekih presedana, ali da će Moskva sve da uradi kako bi zaštitila interese svojih sportista.\n„Sačekajmo ipak završetak današnjeg sastanka u Lozani. Predsednik našeg Nacionalnog komiteta Žukov učestvuje u njemu, on govori tamo. U svom nastupu, nesumnjivo će izložiti poziciju Olimpijskog komiteta Rusije. Ovde se samo može reći da naravno da niko nije zainteresovan za stvaranje sličnih presedana i Putin je ubeđeni pristalica ideje olimpizma, ubeđeni protivnik svega što može naneti štetu tim idejama olimpizma“, rekao je Dmitrij Peskov.\n„Misli se na one sportiste koji ni na koji način ne asociraju na upotrebu dopinga i Olimpijski komitet i Ministarstvo sporta Rusije i drugi odgovarajući resori su raspoloženi da zaštite interese naših sportista“, rekao je Peskov, odgovarajući na pitanje da li je moguć bojkot Olimpijskih igara od strane Rusije u slučaju suspenzije njenih atletičara.\nPres-sekretar predsednika Rusije je podsetio da je Putin više puta ponavljao da svaka kazna treba da bude doneta isključivo zbog korišćenja dopinga.\n„Predsednik Putin je više puta govorio da svaka kazna treba da bude doneta isključivo zbog upotrebe zabranjenih preparata, zbog korišćenja dopinga. Ona treba da ima selektivni karakter, treba da se odnosi samo na one koji su uhvaćeni u korišćenju dopinga. Princip kolektivne odgovornosti u ovom slučaju apsolutno nije primenljiv, nije pravedan i u suprotnosti je sa mnogim idejama olimpizma. Ta pozicija će se braniti argumentovano, strpljivo i kvalifikovano tokom saradnje sa svim međunarodnim sportskim organizacijama, pre svega, sa MOK-om“, dodao je Peskov.


Istraživanje u Rusiji: Samo pet odsto Rusa vide Srbiju kao prijateljsku zemlju (odnosi se na državu Srbiju, a ne na narod) - Jutarnji GLASnik\nSamo pet odsto Rusa vide Srbiju kao prijateljsku zemlju, pokazalo je poslednje istraživanje ruskog analitičkog „Levada centra“.\nOvo i nije nagori rezultat ovog ispitivanja po Srbe, koje nevladina organizacija „Analitički centar Jurija Levade“ sprovodi svake godine u Rusiji, pa smo 2013. i 2007. godine pobrali simpatije samo tri odsto ispitanika, dok smo najpopularniji bili 2015. godine, kada nas je kao prijatelje prepoznalo osam procenata ispitanih. Srbija se tako našla tek na 14. mestu ove godine, odmah iza Turske, dok su na prvim pozicijama Belorusija, Kina, Kazahstan, Sirija i Indija.\nKako je napisano uz publikaciju analize, ispitivanje je sprovedeno od 19. do 22. maja 2017. godine, na reprezentativnom nacionalnom uzorku od 1.600 ispitanika, kako iz gradova tako i iz seoskih naselja. Ispitanici su stariji od 18 godina, iz 137 naselja u 48 regiona Rusije. Ispitanicima su bile ponuđene države od kojih su birali više njih, nakon čega je rađeno rangiranje.\nKako iz „Levada centra“ kažu za „Blic“, pet odsto je po njihovom mišljenju, normalan indeks za Srbiju.\n– Sprovodimo ovo ispitivanje od 2006. godine, i od tada do danas „indeks prijateljstva“ Rusije ka Srbiji nije prelazio više od devet do 10 odsto. Zato ne možemo da smatramo ovaj rezultat neočekivanim, ili kao značajno nizak. Pri tom, ne pričamo o odnosu Rusa i srpskog naroda, već Rusa ka Srbiji kao državi – podvlači Karina Pipia, portparol „Levada centra“.\nKako ističe, da su analize pravljene o odnosu Rusa ka Srbima, indeks bi bio totalno drugačiji. Za primer navodi Ukrajinu, prema kojoj čak 50 odsto Rusa ima negativan stav, ali ne i ka njenom narodu.\nOvako niske brojke Karina objašnjava činjenicom da se Srbija retko pojavljuje na ekranima u Rusiji.\n– Jedan od najvećih faktora koji su uticali na „indeks prijateljstva“ su vesti na lokalnim televizijama. Turski indeks, recimo, se mnogo menjao, u zavosnosti od različitih dešavanja između Turske i Rusije poslednjih godina – sankcije, ubistvo ruskog ambasadora u Ankari, odaranje Suhoja Su-24, i drugo… Vesti o ovim događajima su se često pojavljivale na našim TV kanalima, pa su imale veliki uticaj na mišljenja ljudi. Ista je situacija i sa Kinom, na primer ekonomski raste te zemlje, saradnja sa Rusijom… Mi ne viđamo često Srbe, ili Srbiju, na vestima, na šta ukazuje i konstantnost indeksa tokom godina – objašnjava Karina.\nIspitanici su odgovarali i na pitanja o državama koje vide kao neprijateljske, gde su se u prvih pet našle SAD, Ukrajina, Nemačka, Letonija i Litvanija, kao i na pitanja vezana za odnose Rusije i Amerike i EU. Na pitanje da li su zabrinuti zbog izolacije Rusije, 53 odsto je odgovorilo da nisu, dok je 44 odsto ispitanika odgovorilo potvrdno, dok je četiri procenata bilo neopredeljeno.\nDa li ste zabrinuti zbog izolacije Rusije?\nDefinitivno da 14\nDefinitivno ne 15\nNavedite pet država koje su najbliži prijatelji Rusije.\n*Srbija 5 (Srbija je na 14. poziciji)\nKoje zemlje vidite kao neprijateljske perma Rusiji?\nDa je situacija obrnuta…\nNakon ovakvih rezultata opravdano je i pitanje – zbog čega Srbi toliko vole Ruse ako ta ljubav očigledno nije uzvraćena? Da je slično istraživanje sprovedeno na teritoriji naše zemlje, sigurni smo da bi Rusija zauzela ako ne i sam vrh na listi zemalja koje Srbi najviše vole. Slika u Srbiji se donekle može nazvati i iskrivljenom percepcijom budući da je nemali broj Srba siguran da nas Rusi doživaljavaju kao veoma blisku braću…\nIzvor: Blic/Dobrivoje Katanić\nTagged DRŽAVA, NAROD, RUSIJA, SRBIJA\n2 Replies to “Istraživanje u Rusiji: Samo pet odsto Rusa vide Srbiju kao prijateljsku zemlju (odnosi se na državu Srbiju, a ne na narod)”\n09/06/2017 у 15:56\nPa jasno je rečeno da se radi o Srbiji, kao državi, a ne o Srbima kao narodu. Srbiju, kao državu, predstavlja ova bagra na vlasti, a takvu Srbiju, ni mi Srbi, ne volimo!\n09/06/2017 у 18:29\nU Srbiji vlada surovi rimokatoliči kapitalizam, instaliran posle izdaje pete kolone 2000 te pod vodstvom Vojislava Koštunice i Zorana Đinđića, kada počinje surova pljačka države i naroda koji su počiili srbijanski zlotvori i Srbi prljave svesti.\nKo da voli tu prokletu državu, njen sistem i tu prljavu kriminalizovanu birokratiju, koja surovo plja čka svoj narod.


"Automax sijalica za auto h4 12v 55/65w long life ( 0110200 )" - Idealno.rs\nPočetna / Auto-Moto / Auto delovi / Svetla / "Automax sijalica za auto h4 12v 55/65w long life ( 0110200 )"\nPonuda prodavnice Kliklak Racunari za proizvod "Automax sijalica za auto h4 12v 55/65w long life ( 0110200 )". Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za "Automax sijalica za auto h4 12v 55/65w long life ( 0110200 )" i izberi najbolju. Svetla iz kategorije Auto delovi je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda "Automax sijalica za auto h4 12v 55/65w long life ( 0110200 )" i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda "Automax sijalica za auto h4 12v 55/65w long life ( 0110200 )" se mogu razlikovati od onih u internet prodavnici u kojoj obavljaš kupovinu. "Automax sijalica za auto h4 12v 55/65w long life ( 0110200 )" je dostupan u prodavnici Kliklak Racunari po ceni, koja je navedena pored svakog prodavca u meniju "Prodavnice".\nGarantne uslove za "Automax sijalica za auto h4 12v 55/65w long life ( 0110200 )" proveri u prodavnici u kojoj nameravaš da obaviš kupovinu. Slika za "Automax sijalica za auto h4 12v 55/65w long life ( 0110200 )" je simbolična, zato se pre kupovine u prodavnici uveri da je proizvod isti.


Otvorena izložba u Gerontološkom centru - YU ECO RTV\nNaslovna / Društvo / Otvorena izložba u Gerontološkom centru\nJasmina Tatic 25 априла, 2018\tDruštvo Napiši komentar 81 Pregledi\nU holu doma Dudova šuma Gerontološkog centra otvorena je izložba slika pod nazivom „Ples u bojama“. Izloženi radovi nastali su u okviru radno-okupacione terapije i inspirisani su slikama poznatih svetskih slikara.\nAna Gavran Peić šest meseci je u Gerontološkom centru u Domu „Dudova šuma“. Ana je jedna od 15 stanaraki ovog doma čije su slike izložene danas u holu doma. Ona kaže da jako voli da slika i da joj prijaju aktivnosti koje su im na raspolaganju u Gerontološkom centru. Ana je bila inspirisana „Mona Lizom“ Leonarda Da Vinčija.\nIzložene slike nastale su u okviru radno-okupacione terapije i inspirisane su slikama poznatih svetskih slikara. Cilj ove vrste terapije je da popuni vreme koje je ranije bilo opredeljeno odlaskom na posao i drugim aktivnostima.\nGrad je ove godine izdvojio 40 miliona dinara za Gerontološki centar, što predstavlja povećanje od 16% u odnosu na prošlu godinu.\nIzloženi radovi inspirisani su delima velikana, poput: Vinsenta Van Goga, Pabla Pikasa, Salvadora Dalija, Fride Kalo i Endija Vorhola.\nPrethodna Nakon boravka u prirodi veoma važno vršiti samopreglede kao i preglede svojih ljubimaca\nSledeća Desetogodišnjoj Milici Oklobdžiji neophodan „Vest“ prsluk


Elektroprivreda dijeli 55,3 miliona dividende – Bankar.me\nJuly 25, 2018 BERZA, Članci, CRNA GORA, CRNA GORA, SVE VIJESTI Leave a comment\nOdbor direkotra Elektroprivrede (EPCG), kojim predsjedava Đoko Krivokapić, donio je odluku da se gubitak od 948 hiljada iz propše godine pokrije iz neraspoređene dobiti preduzeća, a da se ostatak nagomilanog profita od 55,3 miliona eura podijeli akcionarima. Vlasnici kapitala EPCG, u kojem Vlada i A2A imaju 99 odsto dionica, o tom predlogu će se izjasniti i najvjerovatnije ga prihvatiti 20. avgusta.\nVlada, koja je nedavno platila 70 miliona za dio akdija A2A, i sada ima 70,2 odsto udjela, dobiće od dividende 38,7 miliona, dok će A2A, koja je sa 41,7 odsto dionica pala na 28,6 odsto, dobiti 15,8 miliona eura. Ostatak će biti isplaćen malim akcionarima koji imaju oko jedan odsto dionica.\nAkcionari ćs se izjasniti i o revizorskom izvještaju Ernst i Janga koji je dao mišljenje sa rezervom na finansijske iskaze iz 2017. godine iz pet razloga. Prvi je, kako piše u izvještaju, taj što EPCG nema odgovarajuću dokumentaciju o vlasništvu za nekretnine, postrojenja i opremu vrijednu 40,3 miliona eura.Revizor je utvrdio da je EPCG na kraju 2016. godine pokazala obaveze prema dobavljačima od 3,4 miliona eura i obračunate obaveze od 4,1 milion koje se odnose na različite konsultantske usluge pružene A2A.\n“Nije nam stavljen na raspolaganje ugovor potpisan sa A2A (osim ugovora o poravnanju od 23. oktobra 2017) koji je bio osnov za priznavanje ovih obaveza. U skladu sa navedenim, naše mišljenje na konsolidovane finansijske iskaze za 2016. godinu bilo je modifikovano. Naše mišljenje na konsolidovane iskaze za tekuću godinu je takođe modifikovano zbog mogućih efekata ovog pitanja na uporedivost iznosa u tekućoj godini sa uporednim podacima”, piše u nalazu revizora.\nRevizor je naveo da je EPCG prikazala smanjenje osnovnog kapitala od 148,4 miliona eura na 31. decembar prošle godine i smanjenje akumuliranog gubitka u istom iznosu, na osnovu odluka skupštine akcionara koja je usvojena dan ranije. Rukovodstvo je smatralo pravilnim da evidentira smanjenje akcijskog kapitala i akumuliranog gubitka na dan kad je odluka usvojena od skupštine akcionara, po osnovu pribavljenih mišljenja instituta sertifikovanih računovođa Crne Gore i Ministarstva finansija.\nPOJMOVIA2A izlazi iz EPCG dobit epcg EPCG dividenda\nPrevious Naslovne strane dnevnih novna za 25. jul – Najvažnije vijesti iz ekonomije\nSljedeći “Vlada imala slabu procjenu kod akciza na cigarete”


Objavljeni imovinski kartoni: Pogledajte šta posjeduju bh. zvaničnici – BDC TV\nCentralna izborna komisija BiH ažurirala je podatke o imovinskom stanju izabranih zvaničnika u BiH, koji su još jednom pokazali da je njihova imovina poprilično zavidna.\nImovinske kartone popunili su svi koji su izabrani na prethodnim opštim izborima u BiH održanim u oktobru prošle godine, a u nastavku teksta objavljujemo imovinske kartone nekih od najznačajnijih političara u BiH.\nŽeljko Komšić, predsjedavajući Predsjedništva BiH, prijavio je u 2018. godini platu od 60.000 KM, stan od 120 kvadrata, automobil od 20.000 KM i kredit od 119.000 KM. Za suprugu, Komšić, koji je i na čelu Demokratske fronte, naveo je da ima vikendicu od 60.000 KM, pola stana u nasljedstvu od 100 kvadrata vrijednosti 30.000, te trećinu apartmana u vrijednosti od 50.000 KM. Za djecu je samo naveo da je ubilježena štednja u banci teška 6.000 KM.\nMilorad Dodik, srpski član Predsjedništva BiH, prijavio je da je na ime plate i primanja prošle godine zaradio 241.000 KM, a tu je uračunao i prihod od poljoprivrede i najma kuće u Beogradu. Kuću u BiH prijavio je da vrijedi 300.000, a u Srbiji 1,7 miliona maraka. Takođe, prijavio je jedan stan od 80.000 i automobil iz 2006. godine vrijednosti 10.000. Na tekućem računu u Novoj banci, Dodik, koji je i lider SNSD-a, prijavio je da posjeduje 25.000 KM i 27.000 evra. Što se tiče obaveza, prijavio je kredit u Pavlović banci od 897.000 KM, dok je prihode svoje supruge prijavio na 45.000 godišnje kao kooperanta na porodičnom imanju. Supruga mu, prema prijavi, posjeduje i zemljište vrijednosti 89.000 KM, poslovni prostor od 100.000 i pežo vrijedan 40.000 KM\nŠefik Džaferović, bošnjački član Predsjedništva BiH, prijavio je platu i paušal u 2017. godini od 74.000 KM, te stan od 53 kvadrata, koji dijeli sa suprugom ukupne vrijednosti 74.000 KM. Posjeduje još jedan stan sa suprugom od 92 kvadrata vrijednosti od 120.000 KM. Prijavio je i zemljište koje je dobio u nasljeđe od 20.000, reno megan iz 2016. od 25.000 KM, račun u Raiffeisen banci na 25.000 KM i 30.000 evra. Za suprugu je prijavio da je u 2017. zaradila 16.800 KM te da posjeduje zemljište vrijedno 60.000 KM. Dvoje djece, kako je naveo, imaju po stan od 53 kvadrata. Jedno dijete ima 12.000 KM vrijedan auto, a drugo automobil od 20.000 i kredit od 119.000 KM.\nKada je riječ o Domu naroda, Dragan Čović predsjedavajući Doma naroda i lider HDZ-a, prijavio je da je prošle godine po osnovu plate primio 71.562 KM, ali u podacima o imovini samo je naveo da ima udio u vlasništvu porodične kuće i okućnice, ali nije navedeno o kolikoj vrijednosti se radi. Takođe, naveo je i da ima kredit od malo više od 57.000 KM. Kada je u pitanju supruga, u kartonu je samo navedeno da je u prošloj godini po osnovu penzije primila 5.500 KM i da posjeduje vozilo A3, čija vrijednost nije navedena.\nNjegov zamjenik Bakir Izetbegović, koji je i lider SDA, zaradio je prošle godine 60.865 KM, a u suvlasništvu sa suprugom posjeduje polovinu kuće i zemljišta vrijednosti 185.000 KM, a u gotovini posjeduje 45.000 KM s tim da ima i kredit od 15.000 KM. Sudeći po podacima, Bakirova supruga Sebija ima daleko više imovine, a i više je zarađivala od njega. Pored zajedničke kuće i okućnice, Sebija posjeduje i apartman vrijedan 80.000 KM, auto od 30.000 i gotovine 45.000.\nFahrudin Radončić, takođe član Kolegijuma Doma naroda BiH i predsjednik SBB-a, prošle godine po osnovu plate prihodovao je 73.446 KM, a od prodaje udjela imovine u ARP-u 570.000 KM. Prijavio je da ima imovinu vrijednu 4,9 miliona i to stan u Crnoj Gori površine 380 kvadrata, vrijedan 4,1 milion KM i 7,8 hektara pripadajuće kuće i okućnice u BiH i Crnoj Gori, gdje posjeduje trećinu zemljišta od 5.800 kvadrata vrijednosti 730.000 KM. Radončić je prijavio i da ima kredit od milion evra koji će otplatiti 2024, te da je donirao više od 442.000 KM. Kada je riječ o imovini supružnika, Radočnić je razveden, a od imovine djece prijavio je da mu dijete ima stan od 240 metara kvadratnih vrijedan 300.000 KM.\nMirko Šarović, lider SDS-a, prijavio je da je prošle godine po osnovu plate dobio 57.000 KM i da ima polovinu kuće vrijednosti 90.000 KM. Pored toga, na računima dvije banke u BiH posjeduje 78.000 KM. Šarović, koji je i poslanik u Predstavničkom domu i ministar spoljne trgovine i ekonomskih odnosa BiH, nije prijavio ništa od imovine supružnika i djece.\nBranislav Borenović, lider PDP-a, prošle godine zaradio je 30.500 KM. Od imovine, Borenović, koji je poslanik u Predstavničkom domu BiH, prijavio je da ima polovinu stana od 86 kvadrata vrijednosti 45.000 KM, oko 160 metara kvadratnih, kuće na zemljištu od 392 metra kvadratna vrijednosti 140.000, kao i zemljište od malo više od 1.400 kvadrata sa brvnarom vrijednosti 17.500 KM. Uz to posjeduje i 20.000 KM ušteđevine i vozilo škoda vrijedno 15.000 KM, tako da je njegova ukupna imovina 237.500 KM, a ima kredit i od 50.000 KM\nU izjavi o imovinskom stanju Željke Cvijanović, predsjednice RS, koja je udata i ima dvoje djece, navedeno je da je u 2017. godine imala prihode od 54.000 maraka po osnovu plata. Cvijanovićeva je navela i da je vlasnik polovine porodične kuće koja je vrijedna 444.646 KM, što znači da je vrijednost njenog dijela 222.323 marke, a prijavila je i da na tekućem računu ima 108.000 KM. Njen suprug je, u 2017. godini, po osnovu plata prihodovao 26.400 maraka, dok mu je dobit od imovine u toj godini iznosila 9.400 KM. Upisana mu je i kuća vrijednosti 294.823 marke, zemljište vrijedno 23.000 KM, polovina firme, vrijednosti 17.500 maraka, sitroen C5, 2009. godište, vrijedan 16.000 KM, štednja od 29.000 KM, kao i beskamatna pozajmica firmi od 35.000 maraka. Kada su u pitanju podaci o imovinskom stanju djece Cvijanovićeve, navedena je, za jedno dijete, plata od januara do decembra 2017. godine iznosila 26.500 KM, te da posjeduje i BMW 530, vrijedan 40.000 KM i štednja od 8.500 KM. Drugo njeno dijete imalo je, od 1. decembra 2017. do 1. decembra 2018. godine, ukupnu platu od 14.500 KM, a sa ocem je i vlasnik pola firme, tako da i po tom osnovu ima 17.500 KM. U rashode tog djeteta naveden je auto-lizing ugovor, u iznosu od 55.521 KM.\nPotpredsjednik RS Josip Jerković, koji je oženjen i ima troje djece, naveo je da je po osnovu plate, od 1. januara 2018. do 22. novembra te godine, prihodovao 41.800 maraka, kao i da ima kuću, ali i audi A3, vrijedan 9.750 maraka. Za suprugu i djecu nije prijavio da imaju imovinu, prihode, ni rashode.\nDrugi potpredsjednik RS Ramiz Salkić, koji je oženjen i ima dvoje djece, naveo je da je od 1. januara 2018. do 22. novembra te godine, po osnovu plata prihodovao ukupno 33.374 KM. Naveo je i kuću u BiH vrijednu 150.000 KM, zemljište vrijedno 70.000 KM, vozilo rav 4 od 20.000 KM, te polisu Grawe od 39.000 KM. U rashode je naveo godišnju uplatu Grawe od 1.100 KM. Za suprugu i djecu nije prijavio da imaju imovinu, prihode ni rashode.\nIzvor: Tim NN\nPrateći program Susreta pozorišta: Brčko ostavlja u nasljeđe u kapitalna djela


Vesti - Šesti sastanak SKGO Mreže za socijalnu zaštitu SKGO - Vesti detaljno\nŠesti sastanak SKGO Mreže za socijalnu zaštitu\nRazgovarali smo o novom strateškom i zakonskom okviru u oblasti socijalne zaštite i mogućim rešenjima za unapređenje usluga socijalne zaštite na lokalnom nivou\nŠesti sastanak SKGO Mreže za socijalnu zaštitu, održan je 1.jula 2019. godine, u hotel u u Beogradu. Učesnicima su se obratile dr Jasmina Tanasic, programska direktorka za društveni razvoj, g- Suzana Mišić, pomoćnica ministra (Ministarstvo za rad, zapošljavanje, boračka i socijalna pitanja - MRZBSP) i Vesna Milosavljević, šefica Odseka za normativne i pravne poslove u oblasti socijalne i porodične zaštite i finansijske podrške porodici sa decom (MRZBSP).\nNa sastanku mreže su predstavljeni novi strateski i zakonski okvir u oblasti socijalne zaštite (Nacrt Strategije socijalne zaštite, Nacrt Zakona o izmenama i dopunama Zakona o socijalnoj zaštiti i Nacrt Zakona o socijalnoj karti). Predstavnice ministarstva su tokom rada dale i odgovore i moguća rešenja sa kojima se gradovi i opštine suočavaju, a odnose se na obezbeđivanje lokalnih usluga socijalne zaštitite, načina njihovog finansiranja, kao i izazove deinstitucionalizacije.\nDr Jasmina Tanasic iz SKGO je ukazala na potrebu za holističkim pristupom socijalnoj zaštiti, radi obezbeđivanja njene održivosti, a kroz inkluzija pristup, participaciju korisnika, obezbeđivanje multi- sektorskih usluga, posebno naglašavajući važnost međuopštinske saradnje.\nMeđuopštinska saradnja na planu organizovanja lokalnih socijalnih usluga je način obezbeđivanja veće dostupnosti usluga, većeg obuhvata korisnika, efikasnije, efektivnije socijalne zaštite, uz racionalnije upravljanje resursima.\nU nastavku rada, Predstavnik Transparentnosti Srbije, Rade Đurić, predstavio je Priručnik za socijalne javne nabavke ukazujući na celishodnost uključivanja socijalne komponente kao dodatnog kriterijuma u javnim nabavkama, a radi dostizanja inkluzivnijeg i ravnopravnijeg društva.\nMirjana Komnenović, savetnica za socijalnu zaštitu SKGO, govorila je o značaju lokalizacije ciljeva održivog razvoja (COR) u svim javim politikama na lokalnom nivou, posebno se osvrćući na socijalnu zaštitu. Predstavljeni su koraci u procesu lokalizacije COR i praktičan značaj njihove implementacije u planska i druga dokumenta na lokalnom nivou.\nNa kraju sastanka je predstavljena inicijativa za nastanak fondova za razvoj lokalnih socijalnih usluga, koja je prvi put predstavljena na Odboru SKGO za zdravlje i socijalnu politiku, a koju je formulisao Republičkih zavod za socijalnu zaštitu.\nŠesti sastanak SKGO Mreže za socijalnu zaštitu organizovan je u okviru projekta "Institucionalna podrška SKGO - treća faza", koji podržava Vlade Švajcarske.


Uhapšen direktor RMU "Đurđevik" Samir Suljić i općinski službenik\nUhapšen direktor RMU “Đurđevik” Samir Suljić i općinski službenik\nPrema izvještaju “Elektroprivrede BiH”, zaključno s novembrom 2020. godine RMU “Đurđevik” dugovao je više od 44 miliona konvertibilnih maraka (KM). Samo za doprinose za zdravstveno osiguranje radnika, RMU “Đurđevik” do tog perioda dugovao je više od dva miliona konvertibilnih marak\nDržavna agencija za istrage i zaštitu (SIPA) uhapsila je danas direktora Rudnika mrkog uglja (RMU) “Đurđevik”, kao i jednog općinskog službenika, zbog sumnje u zloupotrebe položaja, davanje i primanja dara, saznaje Balkanska istraživačka mreža Bosne i Hercegovine (BIRN BiH).\nKako je rečeno, uhapšeni su, između ostalog, osumnjičeni za udruživanje radi činjenja krivičnih djela zloupotrebe položaja, davanja dara i drugih oblika koristi, te primanja dara i drugih oblika koristi.\nBIRN-u BiH nezvanično je, iz izvora upoznatog sa istragom, potvrđeno da su uhapšeni direktor RMU-a Samir Suljić, te jedan općinski službenik.\nDodik se oglasio nakon hapšenja pripadnika MUP-a RS


Bolnica "Sveti Vračevi": Od danas zabranjene posjete pacijentima\nU Bolnici "Sveti Vračevi" u Bijeljini od danas su zabranjene posjete pacijentima zbog rizika od virusnih infekcija, saopšteno je iz ove javne zdravstvene ustanove.\n"Odluka o zabrani posjeta pacijentima u Bolnici donosi se na prijedlog glavnog republičkog zdravstvenog inspektora zbog povećanog broja oboljelih od akutnih virusnih infekcija i prijedloga Tima za intrahospitalne infekcije, kao i proglašene epidemije morbila u okruženju", navodi se u saopštenju.\nIz Bolnice je najavljeno da će informacije o zdravstvenom stanju pacijenata zainteresovani moći da dobiju od načelnika, šefova, glavnog dežurnog Bolnice ili dežurnih ljekara službi i odjeljenja, na broj telefona 055/415-555.\n"Molimo građane koji su planirali da posjete hospitalizovane pacijente da poštuju Odluku o zabrani posjeta pacijentima, kako bi se smanjila izloženost pacijenata, kao i posjetilaca, riziku od virusnih infekcija", ističe se u saopštenju.\nNajavljeno je da će o prestanku važenja ove odluke odlučiti direktor Bolnice Siniša Maksimović, na osnovu prethodno dostavljenog izvještaja Tima za sprečavanje i suzbijanje intrahospitalnih infekcija.\nOdlukom je precizirano da su za sprovođenje zabrane posjeta pacijentima odgovorni zaposleni u Bolnici, dok će nadzor nad primjenom ove odluke vršiti načelnici odjeljenja i službi.\nViše iz ove kategorije « Danas Velike zadušnice Uoči krsne slave nagrađeni najbolji učenički radovi /VIDEO/ »


CSKA - Zorja\n08/08CSKA Sofija vs Zorja1X2tip: 2\nČini nam se da su gosti favoriti u dvomeču sa bugarskim predstavnikom i da su mnogo bliži plasmanu u poslednje kolo kvalifikacija.\nBugarska ekipa je uspela da se probije do trećeg kola, uz solidnu dozu sreće, pošto su Osijek eliminisali tek boljim izvođenjem penala u revanšu na stadionu u "Gradskom vrtu". U prvom kolu su imali lakši zadatak, a ponovo su igrali sa timom iz ovog regiona, crnogorskim OFK Titogradom. U Podgorici je bilo 0:0, ali su bili ubedljivi u Sofiji i pobedili sa 4:0. Po ovome, CSKA je tim koji mnogo bolje igra kada je domaćin, ali to baš i nije tako u domaćem prvenstvu. U Bugarskoj su odigrana već četiri kola, a CSKA ima dva poraza, remi i samo jednu pobedu. Tri puta su igrali na svom terenu, i posle poraza i remija na stratu, uspeli su prošle nedelje da pobede ekipu Boteva.\nEkipa Luganska je takođe igrala u Podgorici u ovim kvalifikacijama, ali su za rivala imali osvajača Kupa ove zemlje, tim Budućnosti. ZOrja je sve rešila već na gostovanju u glavnom gradu Crne Gore, kada su pobedili sa 3:1. U revanšu u Ukrajini bilo je samo 1:0, ali je Budućnost drugo poluvreme odigrala sa dva igrača manje, pa su domaći spustili gas i nisu previše kidisali ka golu oslabljenog rivala. U Ukrajini su odigrana samo dva prvenstvena kola, Zorja je na premijeri slavila u gostima kod Vorskle, da bi prošlog vikenda podelili bodove na svom terenu sa ekipom Dnjipro.\nKvalitet je, bez sumnje, na stani Zorje, a CSKA će pokušati da na svom terenu stekne kakvu-takvu prednost. To, po nama, neće biti jednostavno, jer Ukrajinci umeju da budu izuzetno opasni kao gosti. Prošle sezone Zorja je stala u plej-ofu za Ligu Evrope, i to tako što su primili gol u sudijskoj nadoknadi protiv Lajpciga i izgubili 3:2, u prvom meču je bilo bez golova u Lugansku. Smatramo da će ovde doći dvojka, a kvota na trijumf Zorje je odlična i u kladionici Meridianbet iznosi 2.92.


Nakon prošlosezonskog uspešnog lansiranja zvanične fantazi igre Linglong Tire Super Lige Srbije, pod nazivom Real Manager, čeka nas nova sezona i nova šansa za prave ljubitelje srpskog fudbala da pokažu menadžerske sposobnosti i koliko dobro poznaju mogućnosti igrača u elitnom rangu. Da je ovo bio pravi potez bilo je jasno već nakon prvih analiza, jer je tokom minule sezone učešće uzelo čak 30.000 takmičara.\nPravila igre postavljena su tako da je limitiran budžet, kao i broj igrača koje takmičari mogu angažovati iz jedne superligaške ekipe, što sprečava ’’navijačko’’ vođenje tima i primorava menadžere da pažljivo analiziraju potencijale igrača iz svih klubova. To je dovelo do značajne afirmacije manje poznatih igrača, a ispostavilo se da su upravo prvotimci uslovno rečeno ’’manjih’’ klubova sjajnim igrama obeležili čitavu sezonu i doneli takmičarima najveći broj poena. Upravo to je bio razlog zbog kog su čelni ljudi Zajednice sa zadovoljstvom ušli u projekat izrade ove aplikacije u saradnji sa renomiranom svetskom kompanijom Funatix koja je zvanični partner nekoliko renomiranih svetskih liga.\nIzvršni direktor kompanije Funatix, Ohad Kristal, ističe da je sezona iza nas bila puna izazova, ali da je prezadovoljan postignutim rezultatima i saradnjom sa srpskim kolegama:\n’’Veoma dobra sezona, ali i puna izazova sa kojima smo se svi zajedno suočili. Započeli smo je snažno i uz pomoć Super lige, TV Arena sport i našeg lokalnog tima saradnika uspeli smo da stignemo do čak 30.000 registrovanih takmičara. Nakon toga usledila je kriza izazvana pojavom virusa COVID-19 i prekid svih sportskih takmičenja, a naš tim je kao i svi drugi radio od kuće i čekao da se sezona nastavi. Sa zadovoljstvom želim da istaknem činjenicu da su se, kada je sezona nastavljena, gotovo svi takmičari vratili našoj igri. Nadam se da smo im pružili malo zabave u ovim teškim vremenima. Nova sezona započeće bez prisustva publike, pa eto prilike da se uz TV Arena sport i našu aplikaciju ljudi zabave prateći dešavanja na srpskim fudbalskim terenima. Sjajnim ljudima u Srbiji želim da budu zdravi, da sezona bude uspešna i da prate dobar fudbal.’’\nPočetak sezone 2020/21 Linglong Tire Super lige Srbije zakazan je za petak 31.jul, a svi zainteresovani za učešće u igri Real Manager – Fantazi liga Srbije aplikaciju mogu skinuti OVDE.


Stalna postavka Narodnog muzeja u Kraljevu - ČASOPIS KUŠ!\nStalna postavka Narodnog muzeja u Kraljevu\nfoto: Srđan Vulović, izvor: Narodni muzej u Kraljevu Central part of the War History Hall at the Permanent Exhibition of the National Museum Kraljevo\nNarodni muzej u Kraljevu osnovan je 1950. godine, kada su formirane gotovo sve muzejske zbirke. Sedamdeset i jednu godinu kasnije, muzej brine o ukupno njih šest: arheološkoj, prirodnjačkoj, numizmatičkoj, istorijskoj, etnološkoj i umetničkoj. Ukupan fond čini oko 14 000 predmeta, pre svega sa prostora Kraljeva, Raške i Vrnjačke Banje. Na ovom prostoru nalaze se mnogobrojni spomenici iz perioda srednjovekovne Srbije, kao što su manastiri Studenica, Žiča i Gradac, zatim srednjovekovni grad Maglič, kao i manje vlastelinske zadužbine, rudarska središta, trgovi i groblja koja nam svedoče o koncentraciji i organizaciji stanovništva na ovom podneblju. Upravo ovaj položaj dovešće kasnije do formiranja modernog grada u neposrednoj blizini. Tako je Kraljevo, koje je dobilo ime u čast prvog novovekovnog kralja, Milana Obrenovića, postalo mesto važnih ceremonijala u modernoj državi, o čemu zbirke daju brojna svedočanstva. U zbirci Narodnog muzeja u Kraljevu čuvaju se predmeti i sa šireg prostora Srbije, u čemu se posebno ističu brojna dela moderne umetnosti u okviru Umetničke zbirke.\nfoto: Srđan Vulović, izvor: Narodni muzej u Kraljevu Showcases with women’s costume from the 19th century in the Ethnology Hall at the Permanent Exhibition of the National Museum Kraljevo\nStalna postavka muzeja otvorena je 2008. godine, nakon završene adaptacije starog školskog zdanja u savremeni muzejski prostor. Nalazi se na prvom spratu i obuhvata četiri sale, kao i hodnik koji se prostire duž oba krila zgrade. U desnom krilu nalazi se sala posvećena arheologiji sa jedinstvenim tematskim konceptom arheologije kao nauke. Veliki zid sale pokriva print koji komunicira sa publikom i posetioca vodi kroz predmete koji svedoče o društvenim aktivnostima na ovoj teritoriji: od najstarijih naselja koja potiču iz šestog milenijuma pre nove ere, pa sve do srednjovekovnog perioda. Iz sale za arheologiju prelazi se u salu ratne istorije Kraljeva i okoline. U ovoj sali, najstariji predmeti pripadaju periodu poznog srednjeg veka i ranoj turskoj okupaciji, kada je Maglič, kao utvrđenje, imao vojno-upravni značaj. Centralni deo posvećen je borbama za oslobođenje u srpsko-turskim ratovima, balkanskim ratovima kao i Prvom svetskom ratu. Hodnik u ovom krilu je pretvoren u posebnu memorijalnu sobu posvećenu žrtvama streljanja u Kraljevu oktobra 1941. Nakon desetogodišnjeg rada, muzej u Kraljevu je štampao jedinstveno izdanje Spomenika žrtava streljanih u Lageru, u kome je svaka žrtva, poznata imenom i prezimenom, dobila svoju stranicu u crnoj knjizi tragedije, koja je podeljena u četiri toma.\nfoto: Srđan Vulović, izvor: Narodni muzej u Kraljevu First part of the Social History Hall at the Permanent Exhibition of the National Museum Kraljevo\nU levom krilu zgrade nalaze se sale u kojim je predstavljena politička i kulturna istorija Kraljeva, dok je u sali za etnologiju prikazano formiranje građanske klase tokom 19. i 20. veka. Postavka u sali za društvenu istoriju sastavljena je iz deset segmenata koji prikazuju najvažnije aspekte društvenog života grada tokom 20. veka, kada Kraljevo prerasta u gradsko naselje sa svim odlikama značajnog administrativnog, zanatskog, industrijskog, trgovačkog, saobraćajnog, školskog i kulturnog centra. Sala za etnologiju posvećena je građanskom životu s kraja 19. i početka 20. veka sa akcentom na organizaciju i opremanje stambenog i radnog prostora, pokućstvo i posuđe. Centralni deo ove sale čine ženska gradska odeća i nakit pomenutog perioda koji nam, pored tipološkog i stilskog konteksta, otkrivaju ekonomske i političke prilike na ovim prostorima.\nfoto: Srđan Vulović, izvor: Narodni muzej u Kraljevu Memorial Room for the Victims of the Shooting in Kraljevo in October 1941 at the Permanent Exhibition of the National Museum Kraljevo\nStalna postavka Narodnog muzeja u Kraljevu zadržava klasičnu koncepciju prikaza istorijskog toka od najstarijih perioda ka savremenosti, upoznajući nas sa istorijom jednog grada i njegove okoline. Međutim ona nam istovremeno može poslužiti kao referentna tačka koji nam omogućava da sagledamo regionalni razvoj u čijem okviru se može otvoriti veliki broj savremenih tema.\nO stalnoj postavci, ali i aktuelnim izložbama i dešavanjima možete se informisati na sajtu muzeja, kao i putem Instagram stranice.\n← „Sa drvenim mačem” (o predstavi Putujuće pozorište Šopalović Jagoša Markovića)\nLarpurlartizam #67 →\n2 thoughts on “Stalna postavka Narodnog muzeja u Kraljevu”\nPre neki dan sam, igrom slučaja, bila u prilici da posetim ovaj muzej i zaista sam uživala… A sada i u tekstu 🙂\nDivno! 🙂 Hvala na deljenju utiska. 🙂


EVROPSKI PRVACI NA PRIJEMU KOD PREDSEDNIKA VUČIĆA – Sportski savez Beograda\nPočetnaDogađajiEVROPSKI PRVACI NA PRIJEMU KOD PREDSEDNIKA VUČIĆA\nPredsednik Srbije Aleksandar Vučić čestitao je danas odbojkaškoj reprezentaciji osvajanje zlatne medalje na Evropskom prvenstvu u Francuskoj i najavio da će država prema njima ispuniti sve obaveze koje se tiču jednokratne finansijske nagrade, ali i nacionalne penzije i izgradnje sportskog kompleksa na Novom Beogradu. Na prijemu u Predsedništvu Srbije, Vučić je rekao da ne može da im prenese koliko su građani ponosni zbog rezultata koji su postigli, utoliko što je pre njih i ženska odbojkaška reprezentacija donela zlatnu medalju iz Ankare.\n“Cela Evropa sada zna da smo odbojkaška sila broj jedan. Ono što država može da vam vrati jeste da sledeće godine krenemo u izgradnju kompleksa na Novom Beogradu. Ostala je samo još jedna sitnica koja se tiče restitucije, ostale dozvole su tu, i očekujemo da najkasnije u aprilu krenemo u izgradnju”, rekao je on.\nOn je ocenio da su se odbojkaši “borili kao lavovi”, da ih je bilo fantastično gledati, i da su obradovali narod Srbije, Republike Srpske i u ostatku svetu. Predsednik je apelovao na odbojkaše da im ne ponestane motiva i da pokušaju da se izbore za učešće na Olimpijskim igrama kako bi pokušali da, zajedno sa ženskom ekipom, eventualno osvoje medalje u Tokiju, jer je to veoma važno za prestiž zemlje.\nVučić se, na kraju obraćanja, u znak zahvalnosti poklonio selektoru Slobodanu Kovaču, koji je to isto učinio sinoć svojim igračima, nakon pobede od 3:1 protiv ekipe Slovenije u finalu. Kapiten odbojkaške reprezentacije Srbije Nemanja Petrić uručio je Vučiću dres sa potpisima svih igrača, navodeći da je “velika čast imati priliku da predstavljate državu i narod”.\n“Velika je čast imati priliku da nekog usrećite i učinite ponosnim. Za nas je to neizmerno jaka emocija”, naveo je Petrić dok je selektor reprezentacije Slobodan Kovač uručio Vučiću odbojkašku loptu navodeći da su igrači “osvetlali obraz zemlje”.


Savetovanju su prisustvovali predstavnici 23 odreda koji su u dvodnevnom zasedanju razmatrali radnu verziju Statuta i smernice za Pravilnike o Izborima i registraciji. Ključne teme oko kojih je vođena diskusija su smanjenje broja članova Starešinstva i drugih organa i tela SIS, kao i njihov način izbora. Učesnici su živo razgovarali i o predloženim novim kategorijama pridruženog i punopravnog člana SIS datih u smernicama Pravilnika o registraciji.\nStarešina je prezentovala rezultate dosadašnjeg rada Starešinstva i Načelstva SIS uz konstataciju da je protekli period bio u znaku finansijske konsolidacije Saveza i školovanja izviđačkih vođa. Savez je ušao u process Starateškog planiranja tako da se očekuju novi ciljevi za naredni period.\nSlike sa Savetovanja možete pogledati na Flickr nalogu Saveza izviđača Srbije.


Podrazumevane SharePoint grupe u sistemu SharePoint Server - SharePoint\nPodrazumevane SharePoint grupe u sistemu SharePoint Server\nSharePoint Server 2016 SharePoint Server 2013 Enterprise SharePoint Server 2013 SharePoint Online centar administracije Još... Manje\nKada kreirate lokaciju, SharePoint automatski kreira grupe za lokaciju i dodeljuje nivoe dozvola grupama. Ovo su poznate kao podrazumevane SharePoint grupe. Zato što predstavljaju najčešći nivoe pristupa koji su potrebni korisnicima, podrazumevane grupe i njihove pridružene nivoe dozvola su dobro mesto za početak kada dodate korisnike na SharePoint lokaciji. Da biste saznali više o nivoima dozvola, pogledajte članak Razumevanje nivoa dozvola.\nKao administrator možete dodati sopstvene prilagođene grupe da biste bolje ispunili zahteve organizacije. Donošenje odluke o tome kako da dizajnirate i popunite SharePoint grupe je važan proces koji utiče na bezbednost lokacije i sadržaja.\nUloge za SharePoint grupe\nPosebne SharePoint grupe\nAdministratori kolekcije lokacija\nSharePoint grupe vam omogućavaju da upravljate pristupom za skupove korisnika umesto za pojedinačne korisnike. SharePoint grupe se obično sastoje od velikog broja pojedinačnih korisnika, ali one mogu sadržati jednu ili više Windows bezbednosnih grupa. Na primer, možete dodati Windows bezbednosnu grupu za tim u SharePoint grupu da biste odobrili pristup čitavom timu istovremeno. Kad dodate korisnike ili Windows bezbednosne grupe u SharePoint grupu, dodati korisnici imaju dodeljen isti nivo dozvole.\nAko želite više informacija o tome kako da radite sa Windows bezbednosnim grupama i distribuciju grupama koje su uključene u Active Directory usluge domena, pogledajte članak Izbor bezbednosnih grupa (SharePoint Server 2010).\nSharePoint dodeljuje nivo dozvole svakoj podrazumevanoj SharePoint grupi automatski. Nivo dozvole se primenjuje na sve članove grupe. Više informacija o određenim dozvola u nivoima dozvola potražite u članku Razumevanje nivoa dozvola.\nMožete da prilagodite podrazumevane SharePoint grupe tako što ćete im dodeliti željeni nivo dozvole. Možete i da kreirate SharePoint grupu i dodelite joj željene nivoe dozvola.\nSledeća tabela prikazuje podrazumevane SharePoint grupe i njihove dodeljene nivoe dozvola.\n<ime lokacije> – članovi\n<ime lokacije> – vlasnici\n<ime lokacije> – posetioci\nČitaoci resursa stila\nBrzo raspoređivanje korisnika\nAko ste na javnoj veb lokaciji, videćete grupu „<ime lokacije> – članovi“ na listi SharePoint grupa. Na primer, ako je Contoso Retail ime veb lokacije, videćete grupu „Contoso Retail – članovi“. Ovo se dešava i ako ste na podlokaciji koja ima jedinstvene dozvole. Kako vaša lokacija raste, primetićete više grupa „<ime lokacije> – članovi/posetioci/vlasnici“ dok budete gledali dozvole lokacije iz osnovne lokacije kolekcije lokacija. Svaka će imati ime lokacije kao prefiks, na primer, mogu postojati grupe „Contoso Retail – članovi“ i „Contoso Charities – članovi“.\nPostoji nekoliko slučajeva kada se ime lokacije dodaje na ime grupe. To su:\nKad prekinete nasleđivanje dozvola na podlokacijama koje su prethodno nasledile dozvole\nKad kreirate nove grupe za određenu lokaciju\nKad kreirate nove lokacije.\nU svim slučajevima ime lokacije ispred SharePoint grupe pokazuje ime lokacije kojoj grupa pripada, tako da „Contoso Charities – članovi“ pripada lokaciji Contoso Charities.\nSavet: Možete primeniti imena koja SharePoint automatski dodeljuje ovim grupama bilo kada.\nSledeća tabela prikazuje predložene korisnike za podrazumevane SharePoint grupe\nKoristite ovu grupu za osobe koje\nOdobravaju dokumente, stranice i stavke listi.\nUpravljaju dozvolama za lokaciju, postavkama i izgledom.\nDoprinos ili uređivanje\nUređuju sadržaj lokacije.\nPrikazuju sadržaj lokacije, ali ga ne uređuju.\nPrikazuju, dodaju, ažuriraju, brišu, odobravaju i prilagođavaju lokaciju.\nKreiraju lokacije i uređuju stranice, stavke liste i dokumente.\nPrikazuju stranice i dokumente, ali ne i verzije i dozvole.\nPotreban im je samo ograničen pristup biblioteci stilova i galeriji master stranica.\nPotrebno im je da vide sadržaj, ali ne i da ga preuzmu.\nPlaniraju zadatke brzog raspoređivanja.\nNapomena: Grupa čitaoca resursa stila sadrži Windows bezbednosnu grupu koja se zove „NT autoritet/ovlašćeni korisnici“. Ovo znači da svi ovlašćeni korisnici mogu da prikažu SharePoint master stranice i stilove za stranice na lokaciji.\nPosebne SharePoint grupe podržavaju administrativne zadatke visokog nivoa kao što je dodeljivanje nivoa dozvola grupi.\nVažno: Da biste zagarantovano imali potpunu funkcionalnost lokacije, uverite se da uvek postoji grupa korisnika koja ima potpunu kontrolu nad kolekcijom lokacija. Pored toga uverite se da se ti korisnici pojavljuju na listi administratora kolekcije lokacija.\nAdministratori kolekcije lokacija nisu SharePoint grupa. Međutim, zbog toga što imaju potpunu kontrolu na svim lokacijama na kolekciji lokacija, pominju se ovde.\nSharePoint lokacija može da ima primarne i sekundarne administratore kolekcije lokacija. Ako ste vi administrator kolekcije lokacija, možete takođe i da odredite dodatne administratore kolekcije lokacija. Ti korisnici su glavni kontakti za čitavu kolekciju lokacija. Administratori kolekcije lokacija imaju punu kontrolu nad svim lokacijama u okviru kolekcije lokacija i mogu da nadgledaju ceo sadržaj lokacije. Pored toga, primaju administratorska upozorenja o aktivnosti lokacije, na primer, da li je lokacija i dalje aktivna.


Ateisti: Dačić pretvara Vladu Srbije u uslužni organ SPC-a | Autonomija\nAteisti: Dačić pretvara Vladu Srbije u uslužni organ SPC-a\n"Zgrada crkve je bila osigurana i za obnovu se skupljaju dobrovoljni prilozi, a ne novac iz budžeta Srbije"\nUdruženje građana Ateisti Srbije optužilo je danas ministra spoljnih poslova Ivicu Dačića da Vladu Srbije pretvara u “uslužni organ” Srpske pravoslavne crkve (SPC) kroz obećanja o obnovi pravoslavne crkve u Njujorku, koja je izgorela u požaru.\n“Dačić pretvara Vladu Srbije u servis jedne nacionalne zajednice, srpske, ali i u uslužni organ jedne verske zajednice, one pravoslavne, oličene u SPC. Izražavajući iskreno žaljenje zbog požara i nesreće, smatramo da je takvo ponašanje nedopustivo i nezakonito”, naveli su Ateisti Srbije u saopštenju za javnost.\n“Dačić, u ime Vlade Srbije, nudi ono što ne da nije u nadležnosti jedne vlade, već je u drastičnom sukobu sa Ustavom i zakonima države”, piše u saopštenju.\nAteist Srbije su naveli da država Srbija svake godine poklanja SPC-u više od šest miliona evra budžetskih sredstava, dok je istovremeno SPC oslobođena poreza i ne puni budžet.\n“Pokloni i ‘projekti’ ministarstava i lokalnih samouprava, ovu sumu dižu na više od 10 miliona evra godišnje. A sada, povrh svega toga, gospodin Dačić obećava još novca poreskih obveznika Srbije, dakle svih osim same SPC, za obnovu hrama SPC u SAD. Skandalozno, u najmanju ruku”, piše u saopštenju.


Čudesni Veljko Rosić – Podrinske\nČudesni Veljko Rosić\nAtletski klub “Sprint” Badovinci\nU prethodna dva vikenda, atletičari” Sprinta” su imali dva nastupa. Prvog vikenda oktobra je u Sarajevu, po prelepom i sunčanom vremenu, održano je Prvenstvo BIH u višebojima i na njemu je van konkurencije nastupilo 6 atletičara AK “Sprint”, napravivši 27 ličnih rekorda. Najviše uspeha je, i pored pada preko prepona (6. disciplina desetoboja), imao Veljko Rosić sa novim rekordom Centralne Srbije za mlađe juniore u skoku motkom od 3.72 metara (prethodni rekord je držao njegov klupski drug Đorđe Jovanović sa 3.70) i novim ličnim rekordom u desetoboju od 4.988 poena. Pored njega, sjajne nastupe su beležili Nataša Perović, Stefan Lazić i Stefan Jakšić u pionirskom petoboju. Svi su uspeli da ostvare po 5 ličnih rekorda. Na kraju, jako blizu svom najboljem rezultatu karijere je bio i senior Milan Čajić sa 5.217 poena i rezultatima jako bliskim njegovim najboljim ostvarenjima iz 2018. godine (lični rekord iznosi 5.428 poena), što jasno ukazuje da će ove zime Milan ići mnogo više od 5.400 poena.\nProšle subote je, po izuzetno hladnom i kišovitom vremenu, u Bojčinskoj šumi (Surčin), održano Prvenstvo Srbije u hodanju na putu. Najviše uspeha je i na ovom takmičenju imao Veljko Rosić, koji je drugi put ove godine postao Prvak Srbije, ovaj put u hodanju na putu na deonici od 5 kilometara. Pored najbrojanih titula i rekorda, važno je napomenuti da je Veljko u septembru mesecu bio i pobednik juniorskog kupa u skoku motkom.\n-Nadamo se da je rezultatima uspeo da zavredi pažnju pomoćnika selektora Emira Bekrića, jer njegovi rezultati, rad i požrtvovanost obećavaju visoke domete u bliskoj, ali i dalekoj budućnosti – rekao je trener Ivan Đinić.\nSrebro kod mlađih pionira na deonici od 1 kilometra osvojio je Aleksandar Dvokić, dok je bronzani kod pionira bio Dragan Bohnec.